02009L0045 — SK — 19.09.2021 — 004.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

►B SMERNICA EURÓPSKEHO PARLAMENTU A RADY 2009/45/ES zo 6. mája 2009 o bezpečnostných pravidlách a normách pre osobné lode (Prepracované znenie) (Text s významom pre EHP) (Ú. v. ES L 163 25.6.2009, s. 1)

Zmenená a doplnená:





Opravená a doplnená:









▼B

SMERNICA EURÓPSKEHO PARLAMENTU A RADY 2009/45/ES

zo 6. mája 2009

o bezpečnostných pravidlách a normách pre osobné lode

(Prepracované znenie)

(Text s významom pre EHP)







Článok 1

Účel

Účelom tejto smernice je zaviesť jednotnú úroveň bezpečnosti života a majetku na nových a existujúcich osobných lodiach a vysokorýchlostných osobných plavidlách, ak obidve kategórie lodí a plavidiel vykonávajú vnútroštátnu plavbu, a stanoviť postupy rokovania na medzinárodnej úrovni na účely harmonizácie pravidiel pre osobné lode vykonávajúce medzinárodnú plavbu.

Článok 2

Vymedzenie pojmov

Na účely tejto smernice:

▼M3

a) „medzinárodné dohovory“ znamenajú tieto dohovory vrátane ich protokolov a zmien v ich aktuálnom znení: i) Medzinárodný dohovor o bezpečnosti ľudského života na mori z roku 1974 (dohovor SOLAS z roku 1974) a ii) Medzinárodný dohovor o nákladových čiarach ponoru z roku 1966;

b) „Kódex o neporušenej stabilite“ znamená „Kódex o neporušenej stabilite pre všetky typy lodí, na ktoré sa vzťahujú nástroje IMO“ obsiahnutý v rezolúcii zhromaždenia IMO A.749(18) zo 4. novembra 1993 alebo „Medzinárodný kódex o neporušenej stabilite z roku 2008“ obsiahnutý v rezolúcii IMO MSC.267(85) zo 4. decembra 2008, v ich aktuálnom znení;

▼M1

c) „Kódex o vysokorýchlostných plavidlách“ znamená „Medzinárodný kódex pre bezpečnosť vysokorýchlostných plavidiel“ obsiahnutý v rezolúcii IMO 36 (63) z 20. mája 1994 alebo Medzinárodný kódex pre bezpečnosť vysokorýchlostných plavidiel z roku 2000 (kódex HSC z roku 2000) obsiahnutý v rezolúcii IMO MSC.97(73) z decembra 2000, v ich aktualizovaných zneniach;

▼B

d) „GMDSS“ znamená Globálny námorný núdzový a bezpečnostný systém, uvedený v kapitole IV dohovoru SOLAS 1974, v znení zmien a doplnení;

e) „osobná loď“ znamená loď, ktorá prepravuje viac ako 12 cestujúcich;

f) „osobná loď ro-ro“ znamená loď, ktorá prepravuje viac než 12 cestujúcich a má nákladné priestory ro-ro alebo priestory osobitnej kategórie v zmysle predpisu II-2/A/2 uvedeného v prílohe I;

g) „vysokorýchlostné osobné plavidlo“ znamená vysokorýchlostné plavidlo definované v predpise X/1 dohovoru SOLAS 1974 v znení zmien a doplnení, ktoré prepravuje viac než 12 cestujúcich, s výnimkou osobných lodí vo vnútrozemskej doprave v námorných oblastiach triedy B, C alebo D, ak: i) ich výtlak zodpovedajúci konštrukčnej vodoryske je menší než 500 m3 a ▼M3 ii) ich maximálna rýchlosť, vymedzená v predpise 1.4.30 Kódexu o vysokorýchlostných plavidlách z roku 1994 a v predpise 1.4.38 Kódexu o vysokorýchlostných plavidlách z roku 2000, je menšia než 20 uzlov; ▼B

h) „nová loď“ znamená loď, ktorej kýl bol položený, alebo bol v podobnej fáze výstavby k 1. júlu 1998 alebo po tomto dátume; „podobná fáza výstavby“ znamená fázu, v ktorej: i) začína stavba identifikovateľná so špecifickou loďou; a ii) začalo montovanie tejto lode, ktoré predstavuje minimálne 50 ton alebo 1 % odhadovanej hmotnosti všetkých stavebných materiálov, podľa toho, ktorá hodnota je menšia;

i) „existujúca loď“ znamená loď, ktorá nie je novou loďou;

j) „vek“ znamená vek lode vyjadrený počtom rokov po dátume jej dodania;

k) „cestujúci“ znamená každú osobu, okrem: i) kapitána lode, členov posádky a iných osôb zamestnaných alebo služobne začlenených do akejkoľvek funkcie na palube lode; a ii) dieťaťa mladšieho ako jeden rok;

l) „dĺžka lode“, pokiaľ nie je výslovne stanovené inak, znamená 96 % celkovej dĺžky čiary ponoru pri 85 % najmenšej bočnej výške meranej od vrchu kýlu, alebo dĺžka od prednej časti lode k osi kormidla pozdĺž čiary ponoru, ak je táto hodnota väčšia. Pri lodiach projektovaných s previsom kýlu, čiara ponoru, na ktorej sa meria dĺžka, je paralelná s projektovanou čiarou ponoru;

▼M3

m) „výška čela“ znamená výšku čela, ako je vymedzená v predpise č. 39 Medzinárodného dohovoru o nákladových čiarach ponoru z roku 1966;

▼B

n) „loď s plnou palubou“ znamená loď, ktorá má úplnú palubu vystavenú počasiu a moru, ktorá má stále možnosti uzatvorenia všetkých otvorov, ktoré sú vystavené počasiu a pod ktorými sú všetky otvory na stranách lode zabezpečené minimálne stálymi prostriedkami na poveternostne odolné uzatvorenie. Úplná paluba môže byť vodotesná paluba alebo ekvivalentná štruktúra pozostávajúca z nie vodotesnej paluby, úplne pokrytá poveternostne odolnou konštrukciou primeranej sily, aby sa zachovala poveternostne odolná integrita, a vybavená poveternostne odolnými uzatváracími zariadeniami;

o) „medzinárodná plavba“ znamená plavbu po mori z prístavu členského štátu do prístavu, ktorý sa nachádza mimo tohto členského štátu, alebo naopak;

p) „vnútroštátna plavba“ znamená plavbu v morskej oblasti z prístavu členského štátu do rovnakého alebo iného prístavu v rámci toho istého členského štátu;

q) ▼M3 „morská oblasť“ znamená akúkoľvek morskú oblasť alebo námornú trasu stanovenú podľa článku 4; ▼B avšak pre uplatňovanie ustanovení o rádiokomunikácii sa uplatňujú definície morských oblastí, ako sú definované v predpise č. 2 kapitola IV dohovoru SOLAS 1974 v znení zmien a doplnení;

▼M3

r) „prístavná oblasť“ znamená oblasť, ktorá nie je morskou oblasťou stanovenou podľa článku 4, vymedzená členským štátom s príslušnou právomocou, ktorá siaha po najkrajnejšie pevné prístavné zariadenia tvoriace súčasť prístavného systému alebo po hranice definované prírodnými geografickými danosťami chrániacimi ústie alebo podobnú chránenú oblasť;

▼M3 —————

▼B

t) „správny orgán štátu vlajky“ znamená príslušné orgány štátu, pod ktorého vlajkou je loď alebo plavidlo oprávnené sa plaviť;

▼M3

u) „prístavný štát“ znamená členský štát, do ktorého prístavu alebo prístavov alebo z ktorého prístavu alebo prístavov smeruje loď alebo plavidlo vykonávajúce vnútroštátnu plavbu a plaviace sa pod inou vlajkou, ako je vlajka uvedeného členského štátu;

v) „uznaná organizáci“ znamená organizáciu, ktorá je uznaná v súlade s nariadením Európskeho parlamentu a Rady (ES) č. 391/2009 ( 1 );

▼B

w) „míľa“ je 1 852 metrov;

x) „významná výška vlny“ je priemerná výška hornej tretiny výšky vĺn pozorovaných počas určitého obdobia;

▼M3

y) „osoby so zníženou pohyblivosťou“ znamenajú osoby, ktoré majú osobitné ťažkosti pri používaní verejnej dopravy vrátane starších osôb, osôb so zdravotným postihnutím, osôb s poškodením zmyslových orgánov a používateľov invalidných vozíkov, tehotné ženy a osoby sprevádzajúce malé deti;

▼M3

z) „plachetnica“ znamená loď poháňanú plachtami, aj keď je vybavená mechanickým pohonom na pomocné a núdzové účely;

za) „rovnocenný materiál“ znamená zliatinu hliníka alebo akýkoľvek iný nehorľavý materiál, ktorý si sám alebo vďaka zabezpečenej izolácii zachováva štrukturálne vlastnosti a neporušiteľnosť rovnocenné s oceľou na konci uplatniteľného vystavenia štandardnej skúške horľavosti;

zb) „štandardná skúška horľavosti“ znamená skúšku, pri ktorej sú vzorky príslušných priedelov alebo palúb vystavené v testovacej laboratórnej peci teplotám približne zodpovedajúcim štandardnej krivke v súradniciach čas – teplota v súlade s testovacou metódou špecifikovanou v Medzinárodnom kódexe pre použitie postupov požiarneho testu z roku 2010 obsiahnutom v rezolúcii IMO MSC.307(88) z 3. decembra 2010 v jej aktuálnom znení;

zc) „tradičná loď“ znamená akýkoľvek druh historickej osobnej lode projektovanej pred rokom 1965 a jej kópie postavené prevažne z pôvodných materiálov vrátane lodí, ktoré sú určené na propagáciu a podporu tradičných zručností a námorníctva a ktoré spolu slúžia ako živé kultúrne pamätníky prevádzkované podľa tradičných zásad námorníctva a techniky;

zd) „rekreačná jachta alebo rekreačné plavidlo“ znamená plavidlo, ktoré sa nevyužíva na obchodnú činnosť, bez ohľadu na druh pohonu;

ze) „pomocný čln“ znamená čln prepravovaný na lodi, ktorý sa používa na prevoz viac ako 12 cestujúcich zo stojacej osobnej lode na pobrežie a späť;

zf) „príbrežná servisná loď“ znamená loď, ktorá sa používa na prepravu a ubytovanie priemyselného personálu, ktorý nevykonáva prácu na palube nevyhnutnú na prevádzku lode;

zg) „príbrežné servisné plavidlo“ znamená plavidlo, ktoré sa používa na prepravu a ubytovanie priemyselného personálu, ktorý nevykonáva prácu na palube nevyhnutnú na prevádzku plavidla;

zh) „opravy, prestavby a modifikácie podstatného charakteru“ znamenajú: — každú zmenu, v dôsledku ktorej sa podstatne zmenia rozmery lode, ako je predĺženie pridaním nového hlavného rebra, — každú zmenu, v dôsledku ktorej sa podstatne zmení kapacita lode z hľadiska počtu prepravovaných cestujúcich, ako je prestavba paluby pre vozidlá na obytné priestory pre cestujúcich, — každú zmenu, ktorá podstatne zvýši životnosť lode, ako je modernizácia obytných priestorov pre cestujúcich na celej jednej palube, — každú prestavbu ľubovoľného typu lode na osobnú loď.

▼M3

Článok 3

Rozsah pôsobnosti

1. Táto smernica sa vzťahuje na tieto osobné lode a plavidlá, bez ohľadu na ich vlajku, ak vykonávajú vnútroštátnu plavbu: a) nové a existujúce osobné lode dlhé 24 metrov a viac; b) vysokorýchlostné osobné plavidlá.

Každý členský štát v pozícii prístavného štátu zabezpečí, aby osobné lode a vysokorýchlostné osobné plavidlá plaviace sa pod vlajkou štátu, ktorý nie je členským štátom, plne spĺňali požiadavky tejto smernice ešte pred tým, ako im je povolené vykonávať vnútroštátnu plavbu v uvedenom členskom štáte.

2. Táto smernica sa nevzťahuje na: a) osobné lode, ktoré sú: i) vojnové lode a lode na prepravu vojska; ii) plachetnice; iii) lode, ktoré nemajú mechanický pohon; iv) plavidlá, ktoré sú postavené z iného materiálu, ako je oceľ alebo ekvivalent ocele, a na ktoré sa nevzťahujú normy týkajúce sa vysokorýchlostných plavidiel [rezolúcia MSC.36(63) alebo MSC.97(73)] alebo plavidiel s dynamickým vztlakom [rezolúcia A.373 (X)]; v) drevené lode jednoduchej konštrukcie; vi) tradičné lode; vii) rekreačné jachty; viii) lode, ktoré sa plavia výlučne v prístavných oblastiach; ix) príbrežné servisné lode alebo x) pomocné člny; b) vysokorýchlostné osobné plavidlá, ktoré sú: i) vojnové plavidlá a plavidlá na prepravu vojska; ii) rekreačné plavidlá; iii) plavidlá, ktoré sa plavia výlučne v prístavných oblastiach alebo iv) príbrežné servisné plavidlá.

3. Členské štáty, ktoré nemajú námorné prístavy a pod ktorých vlajkou sa neplavia žiadne osobné lode ani plavidlá patriace do rozsahu pôsobnosti tejto smernice, môžu uplatňovať výnimky z ustanovení tejto smernice okrem povinnosti stanovenej v druhom pododseku.

Členské štáty, ktoré chcú takúto výnimku využiť, oznámia Komisii najneskôr do 21. decembra 2019, či spĺňajú príslušné podmienky a Komisiu potom každoročne informujú o každej následnej zmene. Takéto členské štáty nesmú povoliť, aby sa osobné lode alebo plavidlá, ktoré patria do rozsahu pôsobnosti tejto smernice, plavili pod ich vlajkou dovtedy, kým túto smernicu netransponujú a nevykonajú.

Článok 4

Kategorizácia morských oblastí a triedy osobných lodí

1. Morské oblasti sa delia na tieto kategórie:



„Oblasť A“ je morská oblasť mimo oblastí B, C a D. „Oblasť B“ je morská oblasť, ktorej zemepisné súradnice sa ani v jednom bode nenachádzajú ďalej ako 20 míľ od pobrežnej čiary zodpovedajúcej strednej výške prílivu, ale ktorá je mimo oblastí C a D. „Oblasť C“ je morská oblasť, ktorej zemepisné súradnice sa ani v jednom bode nenachádzajú ďalej ako 5 míľ od pobrežnej čiary zodpovedajúcej strednej výške prílivu, ale mimo morskej oblasti D, ak existuje. Navyše pravdepodobnosť prekročenia 2,5 metra významnej výšky vlny je menšia ako 10 % počas jedného roka v prípade celoročnej prevádzky alebo počas špecifického obdobia v prípade sezónnej prevádzky, napr. letnej prevádzky. „Oblasť D“ je morská oblasť, ktorej zemepisné súradnice sa ani v jednom bode nenachádzajú ďalej ako 3 míle od pobrežnej čiary zodpovedajúcej strednej výške prílivu. Navyše pravdepodobnosť prekročenia 1,5 metra významnej výšky vlny je menšia ako 10 % počas jedného roka v prípade celoročnej prevádzky alebo počas špecifického obdobia v prípade sezónnej prevádzky, napr. letnej prevádzky.

2. Každý členský štát: a) vypracuje a v prípade potreby aktualizuje zoznam morských oblastí v jeho právomoci; b) vymedzí vnútornú hranicu morskej oblasti najbližšie k jeho pobrežnej čiare; c) uverejní zoznam vo verejnej databáze prístupnej na webovom sídle príslušného námorného orgánu; d) oznámi Komisii, kde sa takéto informácie nachádzajú, a skutočnosť, že sa vykonali zmeny v zozname.

3. Odchylne od povinnosti vypracovať zoznam morských oblastí, môže Grécko v prípade potreby vypracovať a aktualizovať zoznam námorných trás v Grécku, pričom použije zodpovedajúce kritériá pre kategórie uvedené v odseku 1.

4. Osobné lode sú rozdelené do týchto tried podľa morských oblastí, v ktorých sa môžu plaviť:



„Trieda A“ je osobná loď, ktorá vykonáva vnútroštátnu plavbu v oblastiach A, B, C a D. „Trieda B“ je osobná loď, ktorá vykonáva vnútroštátnu plavbu v oblastiach B, C a D. „Trieda C“ je osobná loď, ktorá vykonáva vnútroštátnu plavbu v oblastiach C a D. „Trieda D“ je osobná loď, ktorá vykonáva vnútroštátnu plavbu v oblasti D.

5. Na vysokorýchlostné osobné plavidlá sa uplatňujú kategórie vymedzené v kapitole 1 (1.4.10) a (1.4.11) Kódexu o vysokorýchlostných plavidlách z roku 1994 alebo kapitole 1 (1.4.12) a (1.4.13) Kódexu o vysokorýchlostných plavidlách z roku 2000.

▼B

Článok 5

Uplatňovanie

1. Nové a existujúce osobné lode a vysokorýchlostné osobné plavidlá, ak vykonávajú vnútroštátnu plavbu, musia byť v súlade s príslušnými bezpečnostnými pravidlami a normami stanovenými v tejto smernici.

2. Členské štáty neodmietnu z dôvodov vyplývajúcich z tejto smernice prevádzku osobných lodí alebo vysokorýchlostných osobných plavidiel, ak vykonávajú vnútroštátnu plavbu, ktoré sú v súlade s požiadavkami tejto smernice vrátane akýchkoľvek dodatočných požiadaviek stanovených členským štátom v súlade s článkom 9 ods. 1.

▼M3

Každý členský štát, ak je v postavení prístavného štátu, uznáva bezpečnostný certifikát vysokorýchlostného plavidla a povolenie na prevádzku, ktoré vydal iný členský štát pre vysokorýchlostné osobné plavidlá, ak vykonávajú vnútroštátnu plavbu, alebo bezpečnostný certifikát osobnej lode uvedený v článku 13, ktorý vydal iný členský štát pre osobné lode, ak vykonávajú vnútroštátnu plavbu.

▼M3 —————

▼M3

4. Vybavenie námorných lodí, ktoré spĺňa požiadavky stanovené v smernici Európskeho parlamentu a Rady 2014/90/EÚ ( 2 ), sa považuje za vybavenie spĺňajúce požiadavky tejto smernice.

▼B

Článok 6

Bezpečnostné požiadavky

1. Pokiaľ ide o nové a existujúce osobné lode tried A, B, C a D: ▼M3 a) stavba a údržba trupu, hlavné a pomocné strojné zariadenia, elektrické a automatické časti sú v súlade s normami stanovenými pre klasifikáciu podľa pravidiel uznanej organizácie alebo ekvivalentných pravidiel, ktoré používa správny orgán v súlade s článkom 11 ods. 2 smernice Európskeho parlamentu a Rady 2009/15/ES ( 3 ); ▼B b) uplatňujú sa ustanovenia kapitoly IV vrátane dodatkov GMDSS z roku 1988, kapitoly V a kapitoly VI dohovoru SOLAS 1974 v znení zmien a doplnení. ▼M3 ————— ▼B

2. Pokiaľ ide o nové osobné lode: a) všeobecné požiadavky: i) nové osobné lode triedy A musia byť úplne v súlade s požiadavkami dohovoru SOLAS 1974 v znení zmien a doplnení, a so špecifickými relevantnými požiadavkami stanovenými v tejto smernici. Pre tie predpisy, ktoré sa podľa dohovoru SOLAS 1974 v znení zmien a doplnení vykladajú podľa uváženia správneho orgánu, uplatní správny orgán štátu vlajky výklady, ako sú uvedené v prílohe I tejto smernice; ii) nové osobné lode tried B, C a D musia byť v súlade so špecifickými relevantnými požiadavkami stanovenými v tejto smernici; b) požiadavky na nákladové čiary ponoru: i) všetky nové osobné lode dlhé 24 metrov a viac musia byť v súlade s Medzinárodným dohovorom o nákladových čiarach ponoru z roku 1966; ▼M3 ————— ▼M3 iii) bez ohľadu na bod i) sú nové osobné lode triedy D oslobodené od požiadavky minimálnej výšky čela stanovenej v Medzinárodnom dohovore o nákladových čiarach ponoru z roku 1966; ▼B iv) nové osobné lode tried A, B, C a D musia mať plnú palubu.

3. Pokiaľ ide o existujúce osobné lode: a) existujúce osobné lode triedy A musia byť v súlade s predpismi pre existujúce osobné lode definovanými v dohovore SOLAS 1974 v znení zmien a doplnení, a so špecifickými relevantnými požiadavkami tejto smernice; pri tých predpisoch, ktorých výklad dohovor SOLAS 1974 v znení zmien a doplnení ponecháva na uváženie správneho orgánu, musí správny orgán štátu vlajky uplatniť výklady, ako sú uvedené v prílohe I k tejto smernici; b) existujúce osobné lode triedy B musia byť v súlade so špecifickými relevantnými požiadavkami tejto smernice; ▼M3 c) existujúce osobné lode tried C a D musia spĺňať špecifické relevantné požiadavky tejto smernice a v súvislosti so záležitosťami, na ktoré sa nevzťahujú takéto požiadavky, musia spĺňať pravidlá správneho orgánu štátu vlajky, ktorých úroveň bezpečnosti musí mať úroveň ekvivalentnú s úrovňou v kapitole II-1 a kapitole II-2 prílohy I, pričom sa v nich zohľadňujú špecifické miestne prevádzkové podmienky, ktoré sa týkajú morských oblastí, v ktorých sa lode takýchto tried môžu plaviť; existujúce osobné lode tried C a D môžu začať vykonávať pravidelnú vnútroštátnu plavbu v prístavnom štáte, ak správny orgán štátu vlajky získa súhlas prístavného štátu s takýmito pravidlami; d) ak členský štát zastáva názor, že pravidlá, ktoré požaduje správny orgán prístavného štátu podľa písmena c) tohto odseku, sú neprimerané, bezodkladne o tom informuje Komisiu. Komisia prijme vykonávacie akty obsahujúce rozhodnutie, či sú uvedené pravidlá primerané. Uvedené vykonávacie akty sa prijmú v súlade s postupom preskúmania uvedeným v článku 11 ods. 2. ▼M3 ————— ▼B

4. Pokiaľ ide o vysokorýchlostné osobné plavidlá: ▼M1 a) vysokorýchlostné plavidlá, ktoré boli postavené k 1. januáru 1996 alebo neskôr alebo sa na nich k tomuto dňu vykonali opravy, zmeny alebo úpravy významnej povahy, musia vyhovovať požiadavkám pravidla X/2 a X/3 dohovoru SOLAS z roku 1974, pokiaľ: — ich kýl nebol položený ani loď nebola v podobnom štádiu stavby neskôr, ako v júni 1998, a — dodanie lode a zaradenie do prevádzky sa uskutočnili neskôr, ako v decembri 1998, a ▼M3 — úplne nespĺňajú požiadavky Kódexu bezpečnosti pre plavidlá s dynamickým vztlakom (Kódex DSC) uvedené v rezolúcii IMO A.373(10), v jej aktuálnom znení; ▼B b) vysokorýchlostné osobné plavidlá konštruované pred 1. januárom 1996 a spĺňajúce požiadavky Kódexu o vysokorýchlostných plavidlách smú pokračovať v prevádzke certifikovanej podľa toho kódexu; vysokorýchlostné osobné plavidlá konštruované pred 1. januárom 1996 a nespĺňajúce požiadavky Kódexu o vysokorýchlostných plavidlách, nesmú vykonávať vnútroštátnu plavbu, ak už neboli v prevádzke v rámci vnútroštátnej plavby v členskom štáte 4. júna 1998, pričom v takomto prípade smú pokračovať vo svojej prevádzke v rámci vnútroštátnej plavby v tomto členskom štáte; takéto plavidlá musia spĺňať požiadavky Kódexu DSC; ▼M3 c) konštrukcia a údržba vysokorýchlostných osobných plavidiel a ich vybavenia sú v súlade s pravidlami klasifikácie vysokorýchlostných plavidiel uznanej organizácie alebo ekvivalentnými pravidlami, ktoré používa správny orgán v súlade s článkom 11 ods. 2 smernice 2009/15/ES.

▼M3

5. Pokiaľ ide o opravy, prestavby a modifikácie podstatného charakteru v prípade nových a existujúcich lodí a činnosti súvisiace s vybavením, sú v súlade s požiadavkami na nové lode stanovenými v odseku 2 písm. a); zmeny vykonané na lodi, ktorých cieľom je iba dosiahnutie vyššej úrovne schopnosti udržať sa na hladine, sa nepovažujú za úpravy podstatného charakteru.

6. Lode postavené z rovnocenného materiálu pred 20. decembrom 2017 musia spĺňať požiadavky tejto smernice do 22. decembra 2025.

7. Odchylne od tejto smernice môže členský štát s viac ako 60 osobnými loďami postavenými zo zliatiny hliníka, ktoré sa k 20. decembru 2017 plavia pod jeho vlajkou, oslobodiť od uplatňovania ustanovení tejto smernice tieto osobné lode na tieto obdobia: a) osobné lode triedy B, C a D postavené zo zliatiny hliníka po 20. decembri 2017 na obdobie 10 rokov od uvedeného dátumu a b) osobné lode triedy B, C a D postavené zo zliatiny hliníka pred 20. decembrom 2017 na obdobie 12 rokov od uvedeného dátumu, za predpokladu, že uvedené lode sa plavia výlučne medzi prístavmi tohto členského štátu.

Každý členský štát, ktorý hodlá túto výnimku využiť, oznámi Komisii do 21. decembra 2019 svoj zámer túto výnimku využiť a tiež Komisiu informuje o obsahu výnimky. Členské štáty tiež Komisii oznámia každú následnú zmenu. Komisia informuje ostatné členské štáty v súlade s článkom 9 ods. 4.

▼B

Článok 7

Stabilizačné požiadavky na osobné lode ro-ro a vyradenie z prevádzky

▼M3

1. Osobné lode ro-ro triedy C, ktorých kýly bol položené alebo sa nachádzali v podobnej etape stavby 1. októbra 2004 alebo po tomto dátume, a všetky osobné lode ro-ro tried A a B musia spĺňať požiadavky článkov 6, 8 a 9 smernice 2003/25/ES.

▼M3 —————

▼B

Článok 8

Bezpečnostné požiadavky pre osoby so zníženou pohyblivosťou

1. Členské štáty zabezpečia prijatie vhodných opatrení, pokiaľ je to uskutočniteľné, na základe usmernení v prílohe III, aby mali osoby so zníženou pohyblivosťou bezpečný prístup na všetky osobné lode triedy A, B, C a D a na všetky vysokorýchlostné osobné plavidlá používané vo verejnej doprave, ktorých kýl bol položený alebo boli v podobnej fáze výstavby 1. októbra 2004 alebo po tomto dátume.

2. Členské štáty spolupracujú a poradia sa so všetkými organizáciami, ktoré zastupujú osoby so zníženou pohyblivosťou, pri uplatňovaní usmernení obsiahnutých v prílohe III.

3. Na účely prestavby osobných lodí triedy A, B, C a D a vysokorýchlostných osobných plavidiel používaných vo verejnej doprave, ktorých kýl bol položený alebo boli v podobnej fáze výstavby pred 1. októbrom 2004, musia členské štáty uplatňovať usmernenia prílohy III, pokiaľ je to ekonomicky vhodné a uskutočniteľné.

▼M3 —————

▼B

Článok 9

Dodatočné bezpečnostné požiadavky, ekvivalenty, výnimky a bezpečnostné opatrenia

1. Ak sa členský štát alebo skupina členských štátov nazdáva, že uplatniteľné bezpečnostné požiadavky by sa mali v určitých situáciách zlepšiť vzhľadom na špecifické miestne okolnosti, a ak je táto potreba preukázaná, môžu prijať opatrenia na zlepšenie bezpečnostných požiadaviek s podmienkou postupu uvedeného v odseku 4.

▼M3

2. Členský štát môže s prihliadnutím na postup stanovený v odseku 4 prijať opatrenia, ktoré umožňujú ekvivalenty pre určité osobitné požiadavky tejto smernice, ak sú takéto ekvivalenty účinné aspoň tak, ako takéto požiadavky.

▼B

3. Za predpokladu, že sa nezníži úroveň bezpečnosti a s podmienkou postupu uvedeného v odseku 4, môže členský štát prijať opatrenia na oslobodenie lodí od určitých špecifických požiadaviek tejto smernice pre vnútroštátnu plavbu uskutočňovanú v tomto štáte, vrátane jeho súostrovných morských oblastí, ktoré sú chránené pred vplyvmi otvoreného mora, za určitých prevádzkových podmienok, ako napríklad menšia významná výška vlny, obmedzené obdobie počas roka, plavby iba za dňa alebo za určitých vhodných klimatických alebo poveternostných podmienok, alebo obmedzené trvanie plavby alebo blízkosť záchranných služieb.

▼M3

4. Členský štát, ktorý využije práva priznané podľa odsekov 1, 2 alebo 3, postupuje v súlade s druhým až siedmym pododsekom tohto odseku.

Členský štát oznámi Komisii opatrenia, ktoré zamýšľa prijať, a k takémuto oznámeniu priloží dostatočné podrobností na potvrdenie, že úroveň bezpečnosti je primerane dodržaná.

Ak Komisia do šiestich mesiacov od oznámenia prijme vykonávacie akty obsahujúce jej rozhodnutie, že navrhované opatrenia nie sú odôvodnené, od uvedeného členského štátu sa požaduje, aby navrhované opatrenia zmenil alebo, aby ich neprijal. Uvedené vykonávacie akty sa prijmú v súlade s postupom preskúmania uvedeným v článku 11 ods. 2.

Prijaté opatrenia sa špecifikujú v príslušných vnútroštátnych právnych predpisoch a oznámia sa Komisii a ostatným členským štátom.

Všetky takéto opatrenia sa uplatňujú na všetky osobné lode tej istej triedy alebo plavidlá, ak sú v prevádzke za tých istých špecifikovaných podmienok, bez ohľadu na ich vlajku alebo štátnu príslušnosť, alebo miesto sídla ich prevádzkovateľa.

Opatrenia uvedené v odseku 3 sa uplatňujú iba dovtedy, kým je loď alebo plavidlo v prevádzke za špecifikovaných podmienok.

Členské štáty oznamujú Komisii opatrenia uvedené v druhom a štvrtom pododseku prostredníctvom databázy, ktorú na takýto účel vytvorí a prevádzkuje Komisia, a ku ktorej má Komisia a členské štáty prístup. Komisia sprístupní prijaté opatrenia na verejne dostupnom webovom sídle.

▼B

5. Ak sa členský štát nazdáva, že osobná loď alebo plavidlo vykonávajúce vnútroštátnu plavbu v rámci tohto členského štátu, bez ohľadu na skutočnosť, že spĺňa ustanovenia tejto smernice, predstavuje riziko vážneho nebezpečenstva pre životy alebo majetok alebo životné prostredie, prevádzka tejto lode alebo plavidla sa môže pozastaviť, alebo je možné uložiť dodatočné bezpečnostné opatrenia, pokiaľ sa takéto nebezpečenstvo neodstráni.

Pri vyššie uvedených okolnostiach sa uplatní tento postup:

a) členský štát okamžite informuje Komisiu a ostatné členské štáty o svojom rozhodnutí a uvedie podložené dôvody takéhoto rozhodnutia;

b) Komisia preskúma, či pozastavenie alebo dodatočné opatrenia sú oprávnené z dôvodov vážneho nebezpečenstva pre bezpečnosť a životné prostredie;

▼M3

c) Komisia prijme vykonávacie akty obsahujúce jej rozhodnutie, či rozhodnutie členského štátu pozastaviť prevádzku takejto lode alebo plavidla alebo uložiť dodatočné opatrenia je oprávnené z dôvodov vážneho nebezpečenstva pre životy alebo majetok alebo životné prostredie, a ak pozastavenie prevádzky alebo uloženie dodatočných opatrení nie sú odôvodnené, obsahujúce jej rozhodnutie, ktorým žiada dotknutý členský štát odvolať pozastavenie prevádzky alebo opatrenia. Uvedené vykonávacie akty sa prijmú v súlade s postupom preskúmania uvedeným v článku 11 ods. 2.

▼B

Článok 10

Úpravy

1. Tieto ustanovenia sa môžu upraviť tak, aby sa zohľadnil vývoj na medzinárodnej úrovni, najmä v rámci IMO: a) definície v článku 2 písm. a), b), c), d) a v); b) ustanovenia týkajúce sa postupov a usmernení pre prehliadky uvedené v článku 12; c) ustanovenia týkajúce sa dohovoru SOLAS 1974 v znení zmien a doplnení a Kódexu o vysokorýchlostných plavidlách vrátane ich následných zmien a doplnení, uvedených v článku 4 ods. 3, článku 6 ods. 4, článku 12 ods. 3 a článku 13 ods. 3; ▼M3 d) špecifické odkazy na „medzinárodné dohovory“ a rezolúcie IMO uvedené v článku 2 písm. g), m), q) a zb), článku 3 ods. 2 písm. a), článku 6 ods. 1 písm. b) a článku 6 ods. 2 písm. b). ▼B

2. Prílohy sa môžu zmeniť a doplniť tak, aby: a) sa na účely tejto smernice uplatnili zmeny a doplnenia medzinárodných dohovorov; ▼M3 b) sa na základe skúseností upravili technické špecifikácie nachádzajúce sa v zmenách medzinárodných dohovorov, ktoré sa týkajú lodí tried B, C a D a plavidiel; ▼M3 c) sa zjednodušili a vyjasnili technické prvky, a to na základe skúseností získaných pri ich vykonávaní; d) sa aktualizovali odkazy na iné nástroje Únie uplatniteľné na osobné lode vykonávajúce vnútroštátnu prepravu.

▼M3

3. Komisia je splnomocnená prijímať delegované akty v súlade s článkom 10a s cieľom prijať zmeny k tejto smernici uvedené v odsekoch 1 a 2 tohto článku.

4. Za výnimočných okolností, ak je to náležite zdôvodnené príslušnou analýzou Komisie a s cieľom predísť závažnému a neprijateľnému ohrozeniu námornej bezpečnosti, zdravia, životných alebo pracovných podmienok na palubách lodí alebo morského prostredia, alebo predísť nesúladu s právnymi predpismi Únie v oblasti námornej dopravy, je Komisia splnomocnená prijímať delegované akty v súlade s článkom 10a, ktorými sa mení táto smernica s cieľom neuplatňovať na účely tejto smernice zmenu medzinárodných nástrojov uvedených v článku 2.

Uvedené delegované akty sa prijmú najmenej tri mesiace pred uplynutím lehoty medzinárodne stanovenej pre automatické prijatie príslušnej zmeny alebo pred plánovaným dátumom nadobudnutia účinnosti danej zmeny. V období pred nadobudnutím účinnosti takého delegovaného aktu sa členské štáty zdržia akejkoľvek iniciatívy zameranej na začlenenie zmeny do vnútroštátnych právnych predpisov alebo na uplatňovanie zmeny v dotknutom medzinárodnom nástroji.

▼M3

Článok 10a

Vykonávanie delegovania právomocí

1. Komisii sa udeľuje právomoc prijímať delegované akty uvedené v článku 10 ods. 3 a 4 za podmienok stanovených v tomto článku.

2. Právomoc prijímať delegované akty uvedené v článku 10 ods. 3 a 4 sa Komisii udeľuje na obdobie siedmich rokov od 20. decembra 2017. Komisia vypracuje správu týkajúcu sa delegovania právomoci najneskôr deväť mesiacov pred uplynutím tohto sedemročného obdobia. Delegovanie právomoci sa automaticky predlžuje o rovnako dlhé obdobia, pokiaľ Európsky parlament alebo Rada nevznesú voči takémuto predĺženiu námietku najneskôr tri mesiace pred koncom každého obdobia.

3. Delegovanie právomoci uvedené v článku 10 ods. 3 a 4 môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.

4. Komisia pred prijatím delegovaného aktu konzultuje s odborníkmi určenými jednotlivými členskými štátmi v súlade so zásadami stanovenými v Medziinštitucionálnej dohode z 13. apríla 2016 o lepšej tvorbe práva.

5. Komisia oznamuje delegovaný akt hneď po prijatí súčasne Európskemu parlamentu a Rade.

6. Delegovaný akt prijatý podľa článku 10 ods. 3 alebo 4 nadobudne účinnosť, len ak Európsky parlament alebo Rada proti nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.

▼B

Článok 11

Výbor

1. Komisii pomáha Výbor pre bezpečnosť na mori a pre zabránenie znečisťovaniu z lodí (COSS) zriadený podľa článku 3 nariadenia (ES) č. 2099/2002.

▼M3

2. Ak sa odkazuje na tento odsek, uplatňuje sa článok 5 nariadenia Európskeho parlamentu a Rady (EÚ) č. 182/2011 ( 4 ).

▼M3 —————

▼B

Článok 12

Obhliadky

▼M3

1. Všetky osobné lode sa podrobia obhliadkam správneho orgánu štátu vlajky stanoveným v písmenách a), b) a c): a) úvodnej obhliadke pred uvedením lode do prevádzky; b) pravidelným obhliadkam raz za 12 mesiacov a c) dodatočným obhliadkam podľa okolností.

▼M3 —————

▼B

3. Všetky vysokorýchlostné osobné plavidlá, ktoré v súlade s ustanoveniami článku 6 ods. 4 tejto smernice musia byť v súlade s požiadavkami Kódexu o vysokorýchlostných plavidlách (kódex HSC), sa podrobia obhliadkam správneho orgánu štátu vlajky, ktoré vyžaduje uvedený kódex.

Vysokorýchlostné osobné plavidlá, ktoré v súlade s článkom 6 ods. 4 tejto smernice musia byť v súlade s požiadavkami kódexu DSC, sa podrobia obhliadkam správneho orgánu štátu vlajky, ktoré vyžaduje uvedený kódex.

▼M1

4. dodržiavajú sa príslušné postupy a usmernenia pre obhliadky na účely bezpečnostného certifikátu osobných lodí uvedené v rezolúcii IMO A.997(25) v znení zmien a doplnení, „Usmernenia pre obhliadky na základe harmonizovaného systému obhliadok a osvedčovania z roku 2007“ alebo postupy vypracované na dosiahnutie toho istého cieľa.

▼B

5. Obhliadky uvedené v odsekoch 1, 2 a 3 vykonajú výlučne odborníci na obhliadky zo samotného správneho orgánu štátu vlajky, alebo uznaná organizácia členského štátu oprávnená štátom vlajky vykonať obhliadku, na účely zabezpečenia toho, že všetky uplatniteľné požiadavky tejto smernice sú splnené.

Článok 13

Certifikáty

▼M3

1. Všetky nové a existujúce osobné lode, ktoré spĺňajú požiadavky stanovené v tejto smernici, majú v súlade s touto smernicou bezpečnostný certifikát osobnej lode. Certifikát má formát stanovený v prílohe II. Tento certifikát vydá správny orgán štátu vlajky po vykonaní úvodnej obhliadky, ako sa uvádza v článku 12 ods. 1 písm. a).

▼B

2. Bezpečnostný certifikát osobnej lode sa vydá na obdobie nepresahujúce 12 mesiacov. Obdobie platnosti certifikátu môže správny orgán štátu vlajky predĺžiť o diskrečné obdobie až jedného mesiaca po dátume uplynutia platnosti certifikátu uvedenom na certifikáte. Ak sa udelí predĺženie, nové obdobie platnosti certifikátu začne plynúť od dátumu uplynutia platnosti existujúceho certifikátu pred predĺžením jeho platnosti.

Obnovenie bezpečnostného certifikátu osobnej lode sa vydá po vykonaní pravidelnej obhliadky, ako je opísané v článku 12 ods. 1 písm. b) a článku 12 ods. 2 písm. b).

3. Pre vysokorýchlostné osobné plavidlá, ktoré spĺňajú požiadavky kódexu HSC správny orgán štátu vlajky vydá bezpečnostný certifikát vysokorýchlostných plavidiel a povolenie prevádzkovať vysokorýchlostné plavidlo v súlade s ustanoveniami kódexu HSC.

Pre vysokorýchlostné osobné plavidlá, ktoré spĺňajú požiadavky kódexu DSC, vydá správny orgán štátu vlajky certifikát DSC na konštrukciu a zariadenie a povolenie DSC na prevádzku v súlade s ustanoveniami kódexu DSC.

▼M3

Pred vydaním povolenia na prevádzku vysokorýchlostného osobného plavidla na vnútroštátnu plavbu v prístavnom štáte odsúhlasí správny orgán štátu vlajky s prístavným štátom všetky prevádzkové podmienky súvisiace s prevádzkou plavidla v uvedenom štáte. Správny orgán štátu vlajky uvedie všetky takéto podmienky na povolení na prevádzku.

4. Na certifikáte lode alebo plavidla sa uvedú dodatočné bezpečnostné opatrenia, ekvivalenty a výnimky udelené lodiam alebo plavidlám podľa článku 9 ods. 1, 2 a 3 a v súlade s ním.

▼M3 —————

▼B

Článok 15

Pokuty

Členské štáty stanovia pravidlá o pokutách uplatniteľných na porušenia vnútroštátnych právnych predpisov prijatých podľa tejto smernice a prijmú všetky opatrenia potrebné na zabezpečenie toho, aby sa vykonali. Takto stanovené pokuty musia byť účinné, primerané a odradzujúce.

Článok 16

Oznámenie

Členské štáty okamžite oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice. Komisia o tom informuje ostatné členské štáty.

▼M3

Článok 16a

Preskúmanie

Komisia vyhodnotí vykonávanie tejto smernice a výsledky hodnotenia predloží Európskemu parlamentu a Rade do 22. decembra 2026.

▼B

Článok 17

Zrušovacie ustanovenie

Smernica 98/18/ES, zmenená a doplnená smernicami uvedenými v prílohe IV, časť A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu do vnútroštátneho práva a uplatňovanie smerníc, ktoré sú uvedené v prílohe IV, časť B.

Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe V.

Článok 18

Účinnosť

Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

Článok 19

Adresáti

Táto smernica je určená členským štátom.

▼M4









OBSAH

PRÍLOHA I ODDIEL 1 Bezpečnostné požiadavky na nové a existujúce osobné lode vnútroštátnej dopravy, ktorých kýl bol položený alebo ktoré boli v podobnej fáze výstavby pred 19. septembrom 2021 KAPITOLA I VŠEOBECNÉ USTANOVENIA KAPITOLA II-1 STAVBA LODE – ROZDELENIE LODE NA ÚSEKY A STABILITA, STROJOVÉ A ELEKTRICKÉ ZARIADENIA ČASŤ A VŠEOBECNE 1. Predpis II-1/A/1: Vymedzenie pojmov týkajúce sa časti B (R 2) 2. Predpis II-1/A/2: Vymedzenie pojmov týkajúce sa častí C, D a E (R 3) ČASŤ A-1 KONŠTRUKCIA LODÍ 1. Predpis II-1/A-1/1: Nové inštalácie z materiálov obsahujúcich azbest (R 3-5) 2. Predpis II-1/A-1/2: Konštrukčné výkresy uchovávané na palube a na pevnine (R 3-7) 3. Predpis II-1/A-1/3: Ťažné a kotevné zariadenia (R 3-8) 4. Predpis II-1/A-1/4: Ochrana proti hluku (R 3-12) 5. Predpis II-1/A-1/5: Núdzové ťažné postupy (R 3-4) ČASŤ B NENARUŠENÁ STABILITA, ROZDELENIE LODE NA ÚSEKY A NARUŠENÁ STABILITA Časť B-1 Lode postavené 1. januára 2009 alebo neskôr – možnosť uplatniť rezolúciu MSC.216(82) Časť B-2 Lode postavené pred 1. januárom 2009 1. Predpis II-1/B-2/1: Nenarušená stabilita – rezolúcia A.749(18) zmenená rezolúciou MSC.75(69) 2. Predpis II-1/B-2/2: Vodotesné rozdelenie 3. Predpis II-1/B-2/3: Zaplaviteľná dĺžka (R 4) 4. Predpis II-1/B-2/4: Prípustná dĺžka oddelení (R 6) 5. Predpis II-1/B-2/5: Zaplaviteľnosť (R 5) 6. Predpis II-1/B-2/6: Koeficient rozdelenia 7. Predpis II-1/B-2/7: Osobitné požiadavky na rozdelenie lode (R 7) 8. Predpis II-1/B-2/8: Stabilita v podmienkach pri poškodení (R 8) 8-1 Predpis II-1/B-2/8-1: Stabilita osobných lodí ro-ro v podmienkach pri poškodení (R 8-1) 8-2 Predpis II-1/B-2/8-2: Osobitné požiadavky na osobné lode ro-ro prepravujúce 400 alebo viac cestujúcich (R 8-2) 8-3 Predpis II-1/B-2/8-3: Osobitné požiadavky na osobné lode okrem osobných lodí ro-ro prepravujúce 400 alebo viac osôb 9. Predpis II-1/B-2/9: Priedely kolízneho priestoru a priestoru strojového zariadenia (R 10) 10. Predpis II-1/B-2/10: Dvojité dná (R 12) 11. Predpis II-1/B-2/11: Stanovenie, označenie a zaznamenávanie deliacich nákladových značiek (R 13) 12. Predpis II-1/B-2/12: Konštrukcia a úvodné testovanie vodotesných priedelov atď. (R 14) 13. Predpis II-1/B-2/13: Otvory vo vodotesných priedeloch (R 15) 14. Predpis II-1/B-2/14: Lode prepravujúce nákladné vozidlá a sprevádzajúci personál (R 16) 15. Predpis II-1/B-2/15: Otvory v obšívke pod hranicou ponoru (R 17) 16. Predpis II-1/B-2/16: Vodotesná odolnosť osobných lodí nad hranicou ponoru (R 20) 17. Predpis II-1/B-2/17: Uzáver dverí pre lodný náklad (R 20-1) 17-1 Predpis II-1/B-2/17-1: Vodotesná odolnosť od paluby ro-ro (priedelová paluba) po priestory pod ňou (R 20-2) 17-2 Predpis II-1/B-2/17-2: Prístup k palubám ro-ro (R 20-3) 17-3 Predpis II-1/B-2/17-3: Uzáver priedelov na palube ro-ro (R 20-4) 18. Predpis II-1/B-2/18: Informácie o stabilite (R 22) 19. Predpis II-1/B-2/19: Plány ochrany pred poškodením (R 23) 20. Predpis II-1/B-2/20: Celistvosť trupu a nadpalubia, prevencia a ochrana pred poškodením (R 23-2) 21. Predpis II-1/B-2/21: Označovanie, pravidelná prevádzka a kontrola vodotesných dverí atď. (R 24) 22. Predpis II-1/B-2/22: Záznamy v lodnom denníku (R 25) 23. Predpis II-1/B-2/23: Zdvíhacie plošiny a rampy pre automobily 24. Predpis II-1/B-2/24: Zábradlia ČASŤ C STROJOVÉ ZARIADENIA 1. Predpis II-1/C/1: Všeobecne (R 26) 2. Predpis II-1/C/2: Spaľovacie motory (R 27) 3. Predpis II-1/C/3: Usporiadanie útorového odčerpávania (R 21) 4. Predpis II-1/C/4: Počet a typ útorových čerpadiel (R 21) 5. Predpis II-1/C/5: Zariadenie pre spätný chod (R 28) 6. Predpis II-1/C/6: Kormidlové zariadenie (R 29) 7. Predpis II-1/C/7: Doplňujúce požiadavky na elektrické a elektrohydraulické kormidlové zariadenie (R 30) 8. Predpis II-1/C/8: Vetrací systém v priestoroch strojového zariadenia (R 35) 9. Predpis II-1/C/9: Komunikácia medzi veliteľským mostíkom a priestorom strojového zariadenia (R 37) 10. Predpis II-1/C/10: Poplachové zariadenie pre mechanikov (R 38) 11. Predpis II-1/C/11: Umiestenie núdzových zariadení (R 39) 12. Predpis II-1/C/12: Ovládače strojového zariadenia (R 31) 13. Predpis II-1/C/13: Parné potrubné systémy (R 33) 14. Predpis II-1/C/14: Tlakovzdušné systémy (R 34) 15. Predpis II-1/C/15: Ochrana proti hluku (R 36) 16. Predpis II-1/C/16: Výťahy ČASŤ D ELEKTRICKÉ ZARIADENIA 1. Predpis II-1/D/1: Všeobecne (R 40) 2. Predpis II-1/D/2: Hlavný zdroj elektrickej energie a osvetľovacie zariadenia (R 41) 3. Predpis II-1/D/3: Núdzový zdroj elektrickej energie (R 42) 4. Predpis II-1/D/4: Doplnkové núdzové osvetlenie pre lode ro-ro (R 42-1) 5. Predpis II-1/D/5: Ochrana pred zásahom elektrickým prúdom, požiarom a inými nebezpečenstvami elektrického pôvodu (R 45) ČASŤ E DOPLNKOVÉ POŽIADAVKY NA LODE POSTAVENÉ S PRIESTORMI STROJOVÉHO ZARIADENIA BEZ STÁLEJ OBSLUHY Osobitné posúdenie (R 54) 1. Predpis II-1/E/1: Všeobecne (R 46) 2. Predpis II-1/E/2: Protipožiarna ochrana (R 47) 3. Predpis II-1/E/3: Ochrana proti zaplaveniu (R 48) 4. Predpis II-1/E/4: Ovládanie hnacích strojových zariadení z veliteľského mostíka (R 49) 5. Predpis II-1/E/5: Komunikácia (R 50) 6. Predpis II-1/E/6: Poplachový systém (R 51) 7. Predpis II-1/E/7: Bezpečnostné systémy (R 52) 8. Predpis II-1/E/8: Osobitné požiadavky na strojové zariadenia, kotly a elektrické zariadenia (R 53) 9. Predpis II-1/E/9: Automatický riadiaci a poplachový systém (R 53.4) ČASŤ G Lode používajúce palivá s nízkym bodom vzplanutia 1. Predpis II-1/G/1: Požiadavky na lode používajúce palivá s nízkym bodom vzplanutia (R 57) KAPITOLA II-2 PROTIPOŽIARNA OCHRANA, HLÁSENIE A HASENIE POŽIARU ČASŤ A VŠEOBECNE 1. Predpis II-2/A/1: Základné princípy (R 2) 2. Predpis II-2/A/2: Vymedzenie pojmov (R 3) 3. Predpis II-2/A/3: Požiarne čerpadlá, protipožiarne potrubie, hydranty, hadice a prúdnice (R 4) 4. Predpis II-2/A/4: Pevné hasiace systémy (R 5 + 8 + 9 + 10) 5. Predpis II-2/A/5: Prenosné hasiace prístroje (R 6) 6. Predpis II-2/A/6: Hasiace zariadenia v priestoroch strojového zariadenia (R 7) 7. Predpis II-2/A/7: Osobitné opatrenia v priestoroch strojového zariadenia (R 11) 8. Predpis II-2/A/8: Automatické sprinklerové systémy, systémy hlásenia požiaru a požiarneho poplachu (R 12) 9. Predpis II-2/A/9: Pevné systémy hlásenia požiaru a požiarneho poplachu (R 13) 10. Predpis II-2/A/10: Opatrenia týkajúce sa naftového paliva, mazacieho oleja a iných horľavých olejov (R 15) 11. Predpis II-2/A/11: Výstroj požiarnikov (R 17) 12. Predpis II-2/A/12: Rôzne (R 18) 13. Predpis II-2/A/13: Plány požiarnej ochrany (R 20) 14. Predpis II-2/A/14: Prevádzková pohotovosť a údržba 15. Predpis II-2/A/15: Pokyny, príprava a výcvik na palube 16. Predpis II-2/A/16: Prevádzka ČASŤ B PROTIPOŽIARNE OPATRENIA 1. Predpis II-2/B/1: Konštrukcia (R 23) 2. Predpis II-2/B/2: Hlavné vertikálne a horizontálne požiarne úseky (R 24) 3. Predpis II-2/B/3: Priedely v hlavnom vertikálnom požiarnom úseku (R 25) 4. Predpis II-2/B/4: Požiarna odolnosť priedelov a palúb na nových lodiach prepravujúcich viac než 36 cestujúcich (R 26) 5. Predpis II-2/B/5: Požiarna odolnosť priedelov a palúb na nových lodiach prepravujúcich maximálne 36 cestujúcich a existujúcich lodiach triedy B prepravujúcich viac než 36 cestujúcich (R 27) 6. Predpis II-2/B/6: Únikové cesty (R 28) 6-1 Predpis II-2/B/6-1: Únikové cesty na osobných lodiach ro-ro (R 28-1) 7. Predpis II-2/B/7: Prieniky a otvory v deliacich plochách tried „A“ a „B“ (R 30, 31) 8. Predpis II-2/B/8: Ochrana schodíšť a výťahov v obytných a hospodárskych priestoroch (R 29) 9. Predpis II-2/B/9: Vetracie systémy na lodiach postavených pred 1. januárom 2018 (R 32) 9a Predpis II-2/B/9a: Vetracie systémy lodí 10. Predpis II-2/B/10: Hranaté a kruhové lodné okná (R 33) 11. Predpis II-2/B/11: Obmedzené používanie horľavého materiálu (R 34) 12. Predpis II-2/B/12: Konštrukčné údaje (R 35) 13. Predpis II-2/B/13: Pevné systémy hlásenia požiaru a požiarneho poplachu a automatický sprinklerový systém a systém hlásenia požiarov a požiarneho poplachu (R 14) (R 36) 14. Predpis II-2/B/14: Ochrana priestorov osobitnej kategórie (R 37) 15. Predpis II-2/B/15: Požiarne hliadky, systémy hlásenia požiaru a požiarneho poplachu a systémy miestneho rozhlasu (R 40) 16. Predpis II-2/B/16: Modernizácia existujúcich lodí triedy B prepravujúcich viac než 36 cestujúcich (R 41-1) 17. Predpis II-2/B/17: Osobitné požiadavky na lode prepravujúce nebezpečný tovar (R 41) 18. Predpis II-2/B/18: Osobitné požiadavky na vrtuľníkové vybavenie KAPITOLA III ZÁCHRANNÉ PROSTRIEDKY 1. Predpis III/1: Vymedzenie pojmov (R 3) 2. Predpis III/2: Komunikácie, záchranné plavidlá a záchranné člny, osobné záchranné prostriedky (R 6 + 7 + 18 + 21 + 22) 3. Predpis III/3: Núdzový poplachový systém, systém miestneho rozhlasu, bezpečnostné pokyny a pokyny pre stav núdze, zamestnanci zabezpečujúci rádiovú komunikáciu, návod na obsluhu, výcviková príručka a pokyny pre údržbu (R 6 + 8 + 9 + 19 + 20) 4. Predpis III/4: Posádka záchranného plavidla a dozor (R 10) 5. Predpis III/5: Zhromažďovacie a naloďovacie zariadenie záchranného plavidla (R 11 + 23 + 25) 5-1 Predpis III/5-1: Požiadavky na osobné lode ro-ro (R 26) 5-2 Predpis III/5-2: Plochy na pristátie vrtuľníkov a na odvoz osôb (R 28) 5-3 Predpis III/5-3: Pomocný systém rozhodovania pre kapitánov (R 29) 6. Predpis III/6: Spúšťacie stanovištia (R 12) 7. Predpis III/7: Uloženie záchranných plavidiel (R 13 + 24) 8. Predpis III/8: Uloženie záchranných člnov (R 14) 8a Predpis III/8a: Uloženie systémov evakuácie z lode (R 15) 9. Predpis III/9: Zariadenia na spúšťanie a vyrovnanie záchranných plavidiel (R 16) 10. Predpis III/10: Zariadenie na naloďovanie, spúšťanie a vyrovnanie záchranných člnov (R 17) 10a Predpis III/10a: Záchrana osôb z vody 11. Predpis III/11: Pokyny pre stav núdze (R 19) 12. Predpis III/12: Pracovná pohotovosť, údržba a kontroly (R 20) 13. Predpis III/13: Výcvik a cvičenie opustenia lode (R 19 + R 30) 14. Predpis III/14: Záznamy (R 19.5) KAPITOLA IV RÁDIOVÉ SPOJENIE 1. Predpis IV/1: Rádiokomunikačné zariadenia ODDIEL 2 Bezpečnostné požiadavky na nové osobné lode vnútroštátnej dopravy, ktorých kýl bol položený alebo ktoré boli v podobnej fáze výstavby 19. septembra 2021 alebo po tomto dátume KAPITOLA I VŠEOBECNÉ USTANOVENIA KAPITOLA II-1 STAVBA LODE – KONŠTRUKCIA, ROZDELENIE LODE NA ÚSEKY A STABILITA, STROJOVÉ A ELEKTRICKÉ ZARIADENIA ČASŤ A VŠEOBECNE Predpis II-1/A/3: Vymedzenie pojmov týkajúce sa častí A-1, C, D a E ČASŤ A-1 KONŠTRUKCIA LODÍ Predpis II-1/A-1/3-2: Ochranné nátery balastných nádrží na morskú vodu Predpis II-1/A-1/3-4: Núdzové ťažné postupy Predpis II-1/A-1/3-5: Nové inštalácie z materiálov obsahujúcich azbest Predpis II-1/A-1/3-7: Konštrukčné výkresy uchovávané na palube a na pevnine Predpis II-1/A-1/3-8: Ťažné a kotevné zariadenia Predpis II-1/A-1/3-9: Prostriedky naloďovania a vyloďovania z lodí Predpis II-1/A-1/3-12: Ochrana proti hluku ČASŤ B NENARUŠENÁ STABILITA, ROZDELENIE LODE NA ÚSEKY A NARUŠENÁ STABILITA ČASŤ C STROJOVÉ ZARIADENIA Predpis II-1/C/26: Všeobecne Predpis II-1/C/27: Spaľovacie motory Predpis II-1/C/28: Zariadenie pre spätný chod Predpis II-1/C/29: Kormidlové zariadenie Predpis II-1/C/30: Doplňujúce požiadavky na elektrické a elektrohydraulické kormidlové zariadenie Predpis II-1/C/31: Ovládače strojového zariadenia Predpis II-1/C/33: Parné potrubné systémy Predpis II-1/C/34: Tlakovzdušné systémy Predpis II-1/C/35: Vetrací systém v priestoroch strojového zariadenia Predpis II-1/C/35-1: Usporiadanie útorového odčerpávania Predpis II-1/C/37: Komunikácia medzi veliteľským mostíkom a priestorom strojového zariadenia Predpis II-1/C/38: Poplachové zariadenie pre mechanikov Predpis II-1/C/39: Umiestenie núdzových zariadení ČASŤ D ELEKTRICKÉ ZARIADENIA Predpis II-1/D/40: Všeobecne Predpis II-1/D/41: Hlavný zdroj elektrickej energie a osvetľovacie zariadenia Predpis II-1/D/42: Núdzový zdroj elektrickej energie Predpis II-1/D/42-1: Doplnkové núdzové osvetlenie pre lode ro-ro Predpis II-1/D/44: Spúšťacie zariadenia pre núdzové generátorové sústavy Predpis II-1/D/45: Ochrana pred zásahom elektrickým prúdom, požiarom a inými nebezpečenstvami elektrického pôvodu ČASŤ E DOPLNKOVÉ POŽIADAVKY NA LODE POSTAVENÉ S PRIESTORMI STROJOVÉHO ZARIADENIA BEZ STÁLEJ OBSLUHY Predpis II-1/E/46: Všeobecne Predpis II-1/E/47: Protipožiarna ochrana Predpis II-1/E/48: Ochrana proti zaplaveniu Predpis II-1/E/49: Ovládanie hnacích strojových zariadení z veliteľského mostíka Predpis II-1/E/50: Komunikácia Predpis II-1/E/51: Poplachový systém Predpis II-1/E/52: Bezpečnostné systémy Predpis II-1/E/53: Osobitné požiadavky na strojové zariadenia, kotly a elektrické zariadenia Predpis II-1/E/54: Osobitné posúdenie ČASŤ G Lode používajúce palivá s nízkym bodom vzplanutia Predpis II-1/G/57: Požiadavky na lode používajúce palivá s nízkym bodom vzplanutia ČASŤ Z OSOBITNÉ POŽIADAVKY SMERNICE 2009/45/ES Predpis II-1/Z/100: Zdvíhacie plošiny a rampy pre automobily Predpis II-1/Z/101: Zábradlia Predpis II-1/Z/102: Výťahy KAPITOLA II-2 PROTIPOŽIARNA OCHRANA, HLÁSENIE A HASENIE POŽIARU ČASŤ A VŠEOBECNE Predpis II-2/A/1 Uplatňovanie Predpis II-2/A/2: Ciele z hľadiska požiarnej bezpečnosti a funkčné požiadavky Predpis II-2/A/3: Vymedzenie pojmov ČASŤ B OCHRANA PROTI POŽIARU A VÝBUCHU Predpis II-2/B/4: Pravdepodobnosť vznietenia Predpis II-2/B/5: Potenciál rastu požiaru Predpis II-2/B/6: Potenciál tvorby dymu a toxicita ČASŤ C POTLAČENIE POŽIARU Predpis II-2/C/7: Hlásenie a poplach Predpis II-2/C/8: Kontrola šírenia dymu Predpis II-2/C/9: Kontrola požiaru Predpis II-2/C/10: Hasenie požiaru Predpis II-2/C/11: Odolnosť konštrukcie ČASŤ D ÚNIK Predpis II-2/D/12: Upovedomenie posádky a cestujúcich Predpis II-2/D/13: Únikové cesty ČASŤ E PREVÁDZKOVÉ POŽIADAVKY Predpis II-2/E/14: Prevádzková pohotovosť a údržba Predpis II-2/E/15: Pokyny, príprava a výcvik na palube Predpis II-2/E/16: Prevádzka ČASŤ G OSOBITNÉ POŽIADAVKY Predpis II-2/G/18: Osobitné požiadavky na vrtuľníkové vybavenie Predpis II-2/G/19: Osobitné požiadavky na lode prepravujúce nebezpečný tovar Predpis II-2/G/20: Ochrana priestorov osobitnej kategórie a nákladných priestorov ro-ro KAPITOLA III ZÁCHRANNÉ PROSTRIEDKY Predpis III/1: Vymedzenie pojmov (R 3) Predpis III/2: Komunikácie, záchranné plavidlá a záchranné člny, osobné záchranné prostriedky (R 6 + 7 + 18 + 21 + 22) Predpis III/3: Núdzový poplachový systém, systém miestneho rozhlasu, bezpečnostné pokyny a pokyny pre stav núdze, zamestnanci zabezpečujúci rádiovú komunikáciu, návod na obsluhu, výcviková príručka a pokyny pre údržbu (R 6 + 8 + 9 + 19 + 20) Predpis III/4: Posádka záchranného plavidla a dozor (R 10) Predpis III/5: Zhromažďovacie a naloďovacie zariadenie záchranného plavidla (R 11 + 23 + 25) Predpis III/5-1: Požiadavky na osobné lode ro-ro (R 26) Predpis III/5-2: Plochy na pristátie vrtuľníkov a na odvoz osôb (R 28) Predpis III/5-3: Pomocný systém rozhodovania pre kapitánov (R 29) Predpis III/6: Spúšťacie stanovištia (R 12) Predpis III/7: Uloženie záchranných plavidiel (R 13 + 24) Predpis III/8: Uloženie záchranných člnov (R 14) Predpis III/8a: Uloženie systémov evakuácie z lode (R 15) Predpis III/9: Zariadenia na spúšťanie a vyrovnanie záchranných plavidiel (R 16) Predpis III/10: Zariadenie na naloďovanie, spúšťanie a vyrovnanie záchranných člnov (R 17) Predpis III/10a: Záchrana osôb z vody Predpis III/11: Pokyny pre stav núdze (R 19) Predpis III/12: Pracovná pohotovosť, údržba a kontroly (R 20) Predpis III/13: Výcvik a cvičenie opustenia lode (R 19 + R 30) Predpis III/14: Záznamy (R 19.5) KAPITOLA IV RÁDIOVÉ SPOJENIE Predpis IV/1: Rádiokomunikačné zariadenia PRÍLOHA II FORMULÁR BEZPEČNOSTNÉHO CERTIFIKÁTU OSOBNEJ LODE PRÍLOHA III USMERNENIA PRE BEZPEČNOSTNÉ POŽIADAVKY NA OSOBNÉ LODE A VYSOKORÝCHLOSTNÉ OSOBNÉ PLAVIDLÁ SO ZRETEĽOM NA OSOBY SO ZNÍŽENOU POHYBLIVOSŤOU PRÍLOHA IV ČASŤ A ZRUŠENÁ SMERNICA V ZNENÍ NESKORŠÍCH ZMIEN A DOPLNENÍ ČASŤ B ZOZNAM LEHÔT NA TRANSPOZÍCIU DO VNÚTROŠTÁTNEHO PRÁVA A UPLATŇOVANIE PRÍLOHA V TABULKA ZHODY









PRÍLOHA I

ODDIEL 1

BEZPECNOSTNE POZIADAVKY NA NOVE A EXISTUJUCE OSOBNE LODE VNUTROSTATNEJ DOPRAVY, KTORÝCH KÝL BOL POLOZENÝ ALEBO KTORE BOLI V PODOBNEJ FAZE VÝSTAVBY PRED 19. SEPTEMBROM 2021

KAPITOLA I

VŠEOBECNÉ USTANOVENIA

1. Oddiel 1 sa uplatňuje na nové a existujúce osobné lode, ktorých kýl bol položený alebo ktoré boli v podobnej fáze výstavby pred 19. septembrom 2021.

4. Existujúce lode tried C a D nemusia spĺňať požiadavky predpisov kapitoly II-1 a II-2 tohto oddielu za predpokladu, že správny orgán vlajkového štátu, pod ktorého vlajkou má loď právo plávať, zabezpečí, aby spĺňali požiadavky vnútroštátnych predpisov vlajkového štátu a že tieto predpisy zaručujú úroveň bezpečnosti, ktorá je ekvivalentná úrovni uplatniteľnej na nové lode tried C a D alebo existujúce lode triedy B.

6. Bez ohľadu na ustanovenia článku 6.1 písm. b) nemusia lode triedy D, ktoré nepredlžujú svoju plavbu mimo morskej oblasti A 1 podľa vymedzenia v predpise IV/2.12 dohovoru SOLAS z roku 1974, spĺňať prepravné požiadavky uvedené v kapitole IV dohovoru SOLAS z roku 1974, musia však spĺňať aspoň ustanovenia kapitoly IV tejto prílohy.

7. Ustanovenia týkajúce sa viditeľnosti navigačného mostíka v predpise V/22 dohovoru SOLAS z roku 1974 sa uplatňujú, pokiaľ to je možné a náležité, aj na lode s dĺžkou menej ako 55 metrov, ak je „dĺžka“ taká, ako sa definuje v predpise V/2 dohovoru SOLAS z roku 1974.

8. Pokiaľ sa v tomto oddiele vyžaduje uplatňovanie rezolúcie IMO pre existujúce lode, lode postavené do dvoch rokov od dátumu prijatia tejto rezolúcie v IMO nemusia spĺňať požiadavky tejto rezolúcie za predpokladu, že sú v súlade s prípadnou platnou predchádzajúcou rezolúciou (prípadnými platnými predchádzajúcimi rezolúciami).

10. Označenie „(R...)“, ktoré sa v rámci tohto oddielu uvádza za viacerými názvami predpisov, sa vzťahuje na tie predpisy dohovoru SOLAS z roku 1974, z ktorých vychádzajú predchádzajúce predpisy, t. j.:

.1 Kapitola II-1: časť A-1 pozri SOLAS vrátane zmien z roku 2006.

.2 Kapitola II-1: časť A a B pozri SOLAS vrátane zmien z rokov 96/98.

.3 Kapitola II-2: časť A, predpisy II-2/A/1 a II-2/A/2 pozri SOLAS vrátane zmien z rokov 1999/2000. Predpis II-2/A/1 ods. 3 pozri časť F (alternatívne konštrukcie a vybavenie) revidovanej kapitoly II-2 (zmeny z roku 2000) SOLAS z roku 1974 v prípade nových lodí postavených 1. januára 2003 alebo neskôr. Kapitola II-2: časť A, predpisy II-2/A/3 – II-2/A/16 a časť B, predpisy II-2/B/1 – II-2/B/18 pozri SOLAS vrátane zmien z rokov 96/98.

.4 Kapitola III: Pozri zmeny SOLAS z rokov 96/98 a zmeny z rokov 2001 – 2003.

11. Ustanovenia uplatniteľné na LODE TRIEDY A možno nájsť v:

kapitole II-1/A-1 predpisu II-1/A-1/1,

kapitole II-1/B-2 predpisov II-1/B-2/1, II-1/B-2/23 a II-1/B-2/24,

kapitole II-1/C predpisov II-1/C/1, II-1/C/3, a II-1/C/16,

kapitole II-2/A predpisov II-2/A/4, II-2/A/9 a II-2/A/12 a

kapitole II-2/B predpisu II-2/B/6.

12. Ustanovenia uplatniteľné na OSOBNÉ LODE RO-RO TRIEDY A:

kapitola II-1/B-2 predpisov II-1/B-2/17-2 a II-1/B-2/20.

KAPITOLA II-1

STAVBA LODE – ROZDELENIE LODE NA ÚSEKY A STABILITA, STROJOVÉ A ELEKTRICKÉ ZARIADENIA

ČASŤ A

VŠEOBECNE

1. Predpis II-1/A/1: Vymedzenie pojmov týkajúce sa časti B (R 2)

NOVÉ LODE TRIED B, C A D A EXISTUJÚCE LODE TRIEDY B:

.1 .1 Deliaca nákladová značka je vodoryska, ktorá sa používa pri určení rozdelenia lode. .2 Najhlbšia deliaca nákladová značka je vodoryska zodpovedajúca najväčšiemu ponoru, ktorý pripúšťajú uplatniteľné požiadavky na rozdelenie lode na úseky.

.2 Dĺžka lode je dĺžka meraná medzi kolmicami na vonkajších koncoch najhlbšej deliacej nákladovej značky.

.3 Šírka lode je maximálna šírka od vonkajšieho rebra po vonkajšie rebro na úrovni najhlbšej deliacej nákladovej značky alebo pod ňou.

.4 Ponor je vertikálna vzdialenosť meraná od hornej hrany kýlu k príslušnej deliacej nákladovej značke.

.5 Nosnosť je rozdiel medzi výtlakom lode v tonách vo vode so špecifickou mernou hmotnosťou 1,025 pri nákladovej značke zodpovedajúcej určenému letnému voľnému boku a vlastnou hmotnosťou lode.

.6 Vlastná hmotnosť je výtlak lode v tonách bez nákladu, pohonných hmôt, mazacích olejov, balastovej vody, pitnej vody a úžitkovej vody v nádržiach, upotrebiteľných zásob a bez cestujúcich a posádky a ich majetku.

.7 Priedelová paluba je najhornejšia paluba, na ktorej sú pripevnené priečne vodotesné priedely.

.8 Hranica ponoru je čiara vedená aspoň 76 mm pod hornou hranou priedelovej paluby na boku lode.

.9 Priestorová zaplaviteľnosť je percentuálna časť priestoru, ktorá môže byť zaplavená vodou. Objem priestoru, ktorý presahuje hranicu ponoru, sa meria len do výšky tejto hranice.

.10 Priestor strojového zariadenia je priestor medzi hornou hranou kýlu a hranicou ponoru a medzi vonkajšími priečnymi vodotesnými priedelmi ohraničujúcimi priestor, kde sa nachádza hlavné a pomocné hnacie strojové zariadenie a kotly slúžiace na pohon.

.11 Priestory pre cestujúcich sú priestory, v ktorých sú ubytovaní a ktoré používajú cestujúci, s výnimkou miestností pre batožinu, zásoby, potraviny a poštu.

.12 Vodotesnosť konštrukcie je schopnosť zabrániť, aby voda pod hydrostatickým tlakom prenikla akýmkoľvek smerom konštrukciou pri nepoškodenom alebo poškodenom stave konštrukcie.

.13 Odolnosť proti poveternostným vplyvom je skutočnosť, že voda neprenikne do lode za akýchkoľvek podmienok na mori.

.14 Osobná loď ro-ro je osobná loď s nákladnými priestormi ro-ro alebo priestormi osobitnej kategórie, ako je definované v predpise II-2/A/2.

2. Predpis II-1/A/2: Vymedzenie pojmov týkajúce sa častí C, D a E (R 3)

NOVÉ LODE TRIED B, C A D A EXISTUJÚCE LODE TRIEDY B:

.1 .1 Riadiaci systém kormidlového zariadenia je zariadenie, ktorým sa prenášajú povely z veliteľského mostíka do hnacích jednotiek kormidlového zariadenia. Riadiaci systém kormidlového zariadenia zahŕňa vysielače, prijímače, hydraulické čerpadlá a ich príslušné motory, regulátory motorov, potrubia a káble. .2 Hlavné kormidlové zariadenie je strojové zariadenie, ovládač kormidla, prípadne hnacia jednotka kormidlového zariadenia,F a doplnkové vybavenie a prostriedky pôsobenia krútiaceho momentu na kormidlový stržeň (napr. kormidlová páka alebo kvadrant) nutné na pohyb kormidla na účel riadenia lode za normálnych prevádzkových podmienok.

.2 Hnacia jednotka kormidlového zariadenia je: .1 v prípade elektrického kormidlového zariadenia elektrický motor a jeho pridružené elektrické zariadenia; .2 v prípade elektrohydraulického kormidlového zariadenia elektrický motor a jeho pridružené elektrické zariadenia a pripojené čerpadlo; .3 v prípade iného hydraulického kormidlového zariadenia hnací stroj a jeho pripojené čerpadlo.

.3 Pomocné kormidlové zariadenie je zariadenie iné, než je akákoľvek časť hlavného kormidlového zariadenia, ktoré je potrebné na riadenie lode v prípade poruchy hlavného kormidlového zariadenia, no bez kormidlovej páky alebo kvadrantu alebo komponentov slúžiacich na rovnaký účel.

.4 Normálny prevádzkový a obývateľný stav je stav, v ktorom loď ako celok, strojové zariadenie, služby, prostriedky a pomocné zariadenia zabezpečujúce pohon, ovládateľnosť, bezpečnú plavbu, protipožiarnu a protizáplavovú bezpečnosť, vnútornú a vonkajšiu komunikáciu na lodi, signalizačné zariadenia, únikové cesty a spúšťacie zariadenie záchranných člnov, ako aj predpokladané zariadenie zabezpečujúce podmienky pohodlného pobytu sú riadne prevádzkyschopné a fungujú normálne.

.5 Stav núdze je stav, v ktorom zariadenia potrebné na zabezpečenie normálneho prevádzkového a obývateľného stavu nie sú prevádzkyschopné pre poruchu hlavného zdroja elektrickej energie.

.6 Hlavný zdroj elektrickej energie je zdroj určený na dodávku elektrickej energie pre hlavný rozvodný panel na rozvod do všetkých zariadení potrebných na udržiavanie lode v normálnom prevádzkovom a obývateľnom stave.

.7 Stav nehybnej lode je stav, v ktorom hlavné hnacie strojové zariadenie, kotly a pomocné zariadenia nie sú v prevádzke, pretože nie sú zásobované energiou.

.8 Hlavný generátor je priestor, v ktorom sa nachádza hlavný zdroj elektrickej energie.

.9 Hlavný rozvodný panel je rozvodný panel, ktorý je priamo zásobovaný elektrickou energiou z hlavného zdroja a je určený na rozvod elektrickej energie do lodných zariadení.

.10 Núdzový rozvodný panel je rozvodný panel, ktorý je v prípade poruchy hlavného systému dodávky elektrickej energie zásobovaný priamo z núdzového zdroja elektrickej energie alebo prechodného núdzového zdroja elektrickej energie a je určený na rozvod elektrickej energie do núdzových zariadení.

.11 Núdzový zdroj elektrickej energie je zdroj elektrickej energie určený na zásobovanie núdzového rozvodného panelu v prípade poruchy dodávky z hlavného zdroja elektrickej energie.

.12 Maximálna prevádzková rýchlosť dopredu je najvyššia rýchlosť, na ktorú je loď konštruovaná pre plavbu na mori pri najhlbšom ponore.

.13 Maximálna rýchlosť dozadu je rýchlosť, ktorou môže loď pri plavbe na mori smerom dozadu dosiahnuť najvyšší navrhovaný výkon pri najhlbšom ponore.

.14a) Priestory strojového zariadenia sú všetky priestory strojového zariadenia kategórie A a všetky ostatné priestory zahŕňajúce pohonné strojové zariadenia, kotly, úpravne na naftu, parné a spaľovacie motory, generátory a hlavné elektrické strojové zariadenia, stanice čerpania nafty, chladiace, stabilizačné, vetracie a klimatizačné strojové zariadenia a podobné priestory a šachty k nim.

.14b) Priestory strojového zariadenia kategórie A sú také priestory a šachty k nim, ktoré zahŕňajú: .1 strojové zariadenia s vnútorným spaľovaním používané pri hlavnom pohone alebo .2 strojové zariadenia s vnútorným spaľovaním používané na iné účely než na hlavný pohon, keď tieto zariadenia majú celkový výkon aspoň 375 kW alebo .3 každý kotol vykurovaný naftou alebo úpravne na naftu.

.15 Systém motorového pohonu je hydraulické zariadenie na dodávku energie na účely otáčania kormidlového pňa obsahujúce hnaciu jednotku alebo hnacie jednotky kormidlového zariadenia spolu s pripojeným potrubím a armatúrami a pohonom kormidla. Systém motorového pohonu môže mať spoločné mechanické komponenty, t. j. kormidlovú páku alebo kvadrant a kormidlový stržeň, alebo komponenty slúžiace na rovnaký účel.

.16 Riadiace stanovištia sú priestory, v ktorých sa nachádza rádiové alebo hlavné navigačné zariadenie, alebo núdzový zdroj energie, alebo kde je sústredené zariadenie na hlásenie požiaru alebo protipožiarne zariadenia.

ČASŤ A-1

KONŠTRUKCIA LODÍ

1. Predpis II-1/A-1/1: Nové inštalácie z materiálov obsahujúcich azbest (R 3-5)

VŠETKY LODE

.1 Tento predpis II-1/A-1/1 sa vzťahuje na materiály používané pri konštrukcii, strojových zariadeniach, elektrických zariadeniach a vybavení, na ktoré sa vzťahujú predpisy uvedené v tejto prílohe.

.2 V prípade všetkých lodí sú nové inštalácie z materiálov obsahujúcich azbest zakázané.

2. Predpis II-1/A-1/2: Konštrukčné výkresy uchovávané na palube a na pevnine (R 3-7)

LODE TRIED B, C A D POSTAVENÉ 1. JANUÁRA 2012 ALEBO NESKÔR

.1 Súbor dielenských konštrukčných výkresov a iných plánov, na ktorých sú zobrazené všetky následné konštrukčné úpravy, sa musí uchovávať na palube lodí postavených 1. januára 2012 alebo neskôr.

.2 Dodatočný súbor takýchto výkresov musí uchovávať na pevnine spoločnosť vymedzená v predpise IX/1.2 dohovoru SOLAS z roku 1974.

.3 Pozri obežník IMO MSC/1135 „Konštrukčné výkresy lodí v konečnom stave, ktoré sa majú uchovávať na palube lode a na pevnine“.

3. Predpis II-1/A-1/3: Ťažné a kotevné zariadenia (R 3-8)

LODE TRIED B, C A D POSTAVENÉ 1. JANUÁRA 2012 ALEBO NESKÔR

.1 Lode musia byť vybavené zariadeniami, vybavením a inštaláciami s dostatočne bezpečným pracovným zaťažením s cieľom umožniť bezpečné vykonanie všetkých ťažných a kotviacich operácií spojených s bežnou prevádzkou lode.

.2 Zariadenia, vybavenie a inštalácie zabezpečené v súlade s odsekom 1 musia spĺňať normy špecifikované pre klasifikáciu podľa pravidiel uznanej organizácie alebo ekvivalentných pravidiel, ktoré používa správny orgán v súlade s článkom 11 ods. 2 smernice 2009/15/ES.

.3 Pozri obežník IMO MSC/1175 „Usmernenia pre ťažné a kotevné zariadenia na palube lodí“.

.4 Na všetkých inštaláciách alebo súčastiach vybavenia musia byť na základe tohto predpisu II-1/A-1/3 jasne vyznačené všetky obmedzenia týkajúce sa ich bezpečnej prevádzky, pričom sa zohľadňuje pevnosť ich upevnenia na konštrukciu lode.

4. Predpis II-1/A-1/4: Ochrana proti hluku (R 3-12)

LODE TRIED B, C A D POSTAVENÉ 1. JANUÁRA 2018 ALEBO NESKÔR

.1 Lode s hrubou priestornosťou 1 600 ton a viac musia byť konštruované tak, aby sa znížil hluk a aby bola zabezpečená ochrana palubného personálu pred hlukom v súlade s Kódexom IMO o úrovni hluku na palubách lodí prijatým rezolúciou Výboru pre námornú bezpečnosť MSC.337(91), v platnom znení schválenom Medzinárodnou námornou organizáciou (IMO).

5. Predpis II-1/A-1/5: Núdzové ťažné postupy (R 3-4)

LODE TRIEDY B

.1 Lode musia mať vypracované individuálne núdzové ťažné postupy. Takéto postupy sa musia uchovávať na palube lode na účely použitia v núdzových situáciách a musia vychádzať z existujúceho usporiadania a vybavenia dostupného na palube lode.

.2 Postup (pozri „Usmernenia pre vlastníkov/prevádzkovateľov týkajúce sa vypracúvania núdzových ťažných postupov“ – MSC.1/1255) musí zahŕňať: .1 výkresy prednej a zadnej paluby znázorňujúce dostupné núdzové ťažné zariadenia; .2 súpis palubného vybavenia, ktoré sa môže použiť pri núdzovom ťahaní; .3 komunikačné prostriedky a metódy a .4 vzorové postupy na uľahčenie prípravy a vykonania núdzového ťahania.

ČASŤ B

NENARUŠENÁ STABILITA, ROZDELENIE LODE NA ÚSEKY A NARUŠENÁ STABILITA

Časť B-1

Lode postavené 1. januára 2009 alebo neskôr – možnosť uplatniť rezolúciu MSC.216(82)

Na lode tried B, C a D, ktorých kýl bol položený 1. januára 2009 alebo neskôr alebo ktoré boli k tomuto dňu v podobnom štádiu výstavby, sa uplatňujú požiadavky uvedené v časti B-2 alebo prípadne vhodné ustanovenia dohovoru SOLAS kapitoly II-I časti B, ako sa ustanovuje v prílohe 2 k rezolúcii MSC 216(82).

Časť B-2

Lode postavené pred 1. januárom 2009

1. Predpis II-1/B-2/1: Nenarušená stabilita – rezolúcia A.749(18) zmenená rezolúciou MSC.75(69)

NOVÉ LODE TRIED A, B, C A D

Všetky triedy nových lodí musia spĺňať príslušné ustanovenia pre osobné lode uvedené v Kódexe o nenarušenej stabilite prijatom rezolúciou IMO A.749(18) v znení zmien.

Ak členské štáty považujú použitie kritérií silného vetra a kolísania podľa rezolúcie IMO A.749(18) v znení zmien za nevhodné, môžu použiť alternatívny prístup zaručujúci dostatočnú stabilitu. Toto by malo byť doložené dôkazom predloženým Komisii, ktorý potvrdí, že sa dosiahne ekvivalentná úroveň bezpečnosti.

EXISTUJÚCE LODE TRIED A A B:

Všetky existujúce lode tried A a B musia za všetkých podmienok zaťaženia vyhovovať ďalej uvedeným kritériám stability s príslušnými úpravami vplyvu voľnej hladiny kvapalných látok v nádržiach v súlade s predpokladmi odseku 3.3 rezolúcie IMO A.749(18) v znení zmien alebo ekvivalentnými predpokladmi.

a) Plocha pod krivkou vyrovnávacieho ramena páky (krivka GZ) nesmie byť menšia než: i) 0,055 metrových radiánov až do 30° náklonu lode; ii) 0,09 metrových radiánov do 40° náklonu lode alebo uhla zaplavenia, t. j. náklonu lode, pri ktorom by spodné hrany všetkých otvorov v lodnom trupe, nadstavbách alebo kabínach, ktoré sa nedajú vodotesne uzavrieť, boli potopené, keby bol tento uhol menší než 40°; iii) 0,03 metrových radiánov pri náklone od 30° do 40° alebo od 30° až po uhol zaplavenia, keby bol tento uhol menší než 40°;

b) Vyrovnávacie rameno páky GZ musí mať najmenej 0,20 metra pri náklone lode rovnom alebo väčšom než 30°.

c) Maximálne vyrovnávacie rameno páky GZ nastáva podľa možnosti pri uhle náklonu nad 30° ale nie menej ako 25°.

d) Počiatočná priečna metacentrická výška nesmie byť menšia než 0,15 metra.

Podmienky zaťaženia, ktoré je nutné zohľadniť, aby sa overila zhoda s uvedenými kritériami stability, musia obsahovať aspoň podmienky uvedené v odseku 3.5.1.1 rezolúcie IMO A.749(18) v znení zmien.

Všetky existujúce lode tried A a B musia vyhovovať aj doplňujúcim kritériám stanoveným v odseku 3.1.2.6 (doplňujúce kritériá pre osobné lode) a v odseku 3.2 (silný vietor a kolísanie) rezolúcie IMO A.749(18) v znení zmien.

Ak členské štáty považujú použitie kritérií silného vetra a kolísania podľa rezolúcie IMO A.749(18) v znení zmien za nevhodné, môžu použiť alternatívny prístup zaručujúci dostatočnú stabilitu. Toto by malo byť doložené dôkazom predloženým Komisii, ktorý potvrdí, že sa dosiahne ekvivalentná úroveň bezpečnosti.

2. Predpis II-1/B-2/2: Vodotesné rozdelenie

NOVÉ LODE TRIED B, C A D A EXISTUJÚCE LODE TRIEDY B:

Každá loď musí byť rozdelená priedelmi na vodotesné oddelenia, ktoré musia byť vodotesné až po priedelovú palubu a ktorých maximálna dĺžka sa vypočíta podľa konkrétnych požiadaviek stanovených ďalej v texte.

Namiesto týchto požiadaviek sa môžu ako ekvivalent časti B kapitoly II Medzinárodného dohovoru o bezpečnosti ľudského života na mori z roku 1960 použiť predpisy o rozdelení lode na úseky a stabilite osobných lodí, prijaté v rezolúcii IMO A.265(VIII), ak sa uplatňujú vo svojej celistvosti.

Každá ďalšia časť vnútornej štruktúry, ktorá ovplyvňuje účinnosť rozdelenia lode, musí byť vodotesná.

3. Predpis II-1/B-2/3: Zaplaviteľná dĺžka (R 4)

NOVÉ LODE TRIED B, C A D A EXISTUJÚCE LODE TRIEDY B:

.1 Zaplaviteľná dĺžka v danom bode je maximálna časť dĺžky lode, ktorej stred sa nachádza v tomto bode a ktorá môže byť zaplavená za predpokladu uvedenej zaplaviteľnosti bez toho, aby loď klesla pod hranicu ponoru.

.2 V prípade, že loď nemá súvislú priedelovú palubu, zaplaviteľná dĺžka sa v každom bode môže stanoviť podľa predpokladanej súvislej hranice ponoru, ktorá nie je v žiadnom bode menšia než 76 mm pod hornou hranou paluby na boku lode, ku ktorému vedú príslušné vodotesné priedely a obšívka.

.3 Ak je časť predpokladanej hranice ponoru značne pod palubou, ku ktorej vedú priedely, môže správny orgán vlajkového štátu povoliť obmedzené zmiernenie ustanovenia o vodotesnosti v prípade tých častí priedelov, ktoré sú nad hranicou ponoru a bezprostredne pod vyššou palubou.

4. Predpis II-1/B-2/4: Prípustná dĺžka oddelení (R 6)

NOVÉ LODE TRIED B, C A D A EXISTUJÚCE LODE TRIEDY B:

Maximálna prípustná dĺžka oddelenia, ktorého stred leží v nejakom bode dĺžky lode, sa získa vynásobením zaplaviteľnej dĺžky príslušným koeficientom nazývaným koeficient rozdelenia.

5. Predpis II-1/B-2/5: Zaplaviteľnosť (R 5)

NOVÉ LODE TRIED B, C A D A EXISTUJÚCE LODE TRIEDY B:

Konečné predpoklady uvedené v predpise II-1/B-2/3 sa týkajú zaplaviteľnosti priestorov pod hranicou ponoru.

Pri stanovení zaplaviteľnej dĺžky je predpokladaná priemerná zaplaviteľnosť priestorov pod hranicou ponoru uvedená v tabuľke predpisu II-1/B-2/8.3.

6. Predpis II-1/B-2/6: Koeficient rozdelenia

NOVÉ LODE TRIED B, C A D A EXISTUJÚCE OSOBNÉ LODE RO-RO TRIEDY B:

Koeficient rozdelenia je:

1,0, ak je loď certifikovaná na prepravu menej než 400 osôb a

1,0, ak je loď certifikovaná na prepravu 400 osôb alebo viac a s dĺžkou L < 55 a

0,5, ak je loď certifikovaná na prepravu 400 osôb alebo viac.

Existujúce osobné lode ro-ro triedy B musia spĺňať túto požiadavku najneskôr do dátumu zhody, ktorý je stanovený v odseku 2 predpisu II-1/B-2/8-2.

EXISTUJÚCE LODE TRIEDY B, KTORÉ NIE SÚ OSOBNÝMI LOĎAMI RO-RO:

Koeficient rozdelenia je: 1,0

7. Predpis II-1/B-2/7: Osobitné požiadavky na rozdelenie lode (R 7)

NOVÉ LODE TRIED B, C A D A EXISTUJÚCE LODE TRIEDY B:

.1 Ak vedú v jednej alebo viacerých častiach lode vodotesné priedely k vyššej palube než v zostávajúcej časti lode a je potrebné, aby toto vyššie vedenie priedelov bolo využité vo výpočte zaplaviteľnej dĺžky, potom je možné v prípade každej tejto časti lode využiť osobitné hranice ponoru za predpokladu, že: .1 boky lode siahajú po celej dĺžke lode až po palubu, ktorá zodpovedá hornej hranici ponoru, a všetky otvory v obšívke po celej dĺžke lode pod touto palubou sa na účely predpisu II-1/B-2/15 považujú za otvory pod hranicou ponoru a .2 obe oddelenia priľahlé k „stupňom“ v priedelovej palube sú v rámci prípustnej dĺžky zodpovedajúcej jej príslušným hraniciam ponoru a okrem toho ich spoločná dĺžka nepresahuje dvojnásobok prípustnej dĺžky na dolnej hranici ponoru.

.2 Oddelenie môže presiahnuť prípustnú dĺžku stanovenú pravidlami predpisu II-1/B-2/4, ak spoločná dĺžka každého páru priľahlých oddelení, v prípade ktorých je dané oddelenie spoločné, nepresiahne zaplaviteľnú dĺžku alebo dvojnásobok prípustnej dĺžky podľa toho, ktorá hodnota je menšia.

.3 Hlavný priečny priedel môže byť osadený za predpokladu, že všetky časti osadenia ležia vnútri vertikálnych plôch na oboch bokoch lode, ktoré sa nachádzajú vo vzdialenosti od obšívky rovnajúcej sa jednej pätine šírky lode, merané kolmo k osi lode na úrovni najhlbšej deliacej nákladnej značky. S každou časťou osadenia, ktorá leží mimo týchto hraníc, sa zaobchádza ako so stupňami podľa odseku 6.

.4 Ak je hlavný priečny priedel osadený alebo vybavený stupňami, použije sa na určenie rozdelenia lode rovnocenný priebežný priedel.

.5 Ak hlavné priečne vodotesné oddelenie obsahuje miestne rozdelenie a správny orgán vlajkového štátu je presvedčený o tom, že po každom predpokladanom poškodení boku lode v dĺžke 3,0 metra plus 3 % dĺžky lode alebo 11,0 metra alebo 10 % dĺžky lode podľa toho, ktorá hodnota je menšia, nebude celý objem hlavného oddelenia zaplavený, je možné povoliť primeranú odchýlku v prípustnej dĺžke vyžadovanej inak pre toto oddelenie v inej situácii. V takom prípade nesmie byť účinný vztlak predpokladaný na nepoškodenom boku väčší než je vztlak predpokladaný na poškodenom boku. Odchýlka podľa tohto odseku sa udelí len vtedy, keď sa tým nepredpokladá porušenie predpisu II-1/B-2/8.

NOVÉ LODE TRIED B, C A D:

.6 Hlavný priečny priedel môže mať stupne za predpokladu, že spĺňa jednu z týchto podmienok: .1 celková dĺžka oboch oddelení rozdelených príslušným priedelom nepresahuje buď 90 % zaplaviteľnej dĺžky alebo dvojnásobok prípustnej dĺžky, s výnimkou prípustnej dĺžky na lodiach, ktorých koeficient rozdelenia sa rovná 1, ale celková dĺžka oboch daných oddelení nesmie presiahnuť prípustnú dĺžku; .2 dodatočné rozdelenie sa stanoví v rozsahu stupňov, aby sa udržala rovnaká úroveň bezpečnosti, ako je úroveň zabezpečená priebežným priedelom; .3 oddelenie, nad ktorým sa stupeň nachádza, nepresahuje prípustnú dĺžku zodpovedajúcu hranici ponoru 76 mm pod stupňom.

.7 Na lodiach s dĺžkou 100 metrov a viac musia byť hlavné priečne priedely za čelným kolíznym priestorom upevnené vo vzdialenosti od prednej kolmice, ktorá nie je väčšia než prípustná dĺžka.

.8 Ak je vzdialenosť medzi dvoma priľahlými hlavnými priečnymi priedelmi alebo rovnakými priebežnými priedelmi, alebo vzdialenosť medzi priečnymi plochami prechádzajúcimi cez najbližšie časti priedelov so stupňami menšia než 3,0 metra plus 3 % dĺžky lode alebo 11,0 metra alebo 10 % dĺžky lode podľa toho, ktorá dĺžka je menšia, potom len jeden z týchto priedelov sa považuje za časť rozdelenia lode.

.9 Ak je požadovaný koeficient rozdelenia 0,50, celková dĺžka akýchkoľvek dvoch priľahlých oddelení nesmie presiahnuť zaplaviteľnú dĺžku.

8. Predpis II-1/B-2/8: Stabilita v podmienkach pri poškodení (R 8)

NOVÉ LODE TRIED B, C A D A EXISTUJÚCE LODE TRIEDY B:

.1.1 Za všetkých prevádzkových podmienok musí byť zabezpečená dostatočná nenarušená stabilita, aby loď mohla odolať poslednému stupňu zaplavenia ktoréhokoľvek z hlavných oddelení, pri ktorom sa musí dodržať zaplaviteľná dĺžka.

.1.2 Ak sú dve priľahlé hlavné oddelenia rozdelené stupňovitým priedelom podľa podmienok pododseku 6.1 predpisu II-1/B-2/7, musí byť nenarušená stabilita primeraná tak, aby odolala zaplaveniu týchto dvoch priľahlých oddelení.

.1.3 Ak je požadovaný koeficient rozdelenia 0,50, musí byť nenarušená stabilita primeraná tak, aby odolala zaplaveniu ktoréhokoľvek z dvoch priľahlých oddelení.

.2.1 Požiadavky pododseku.1 sa stanovia výpočtom, ktorý je v súlade s odsekmi.3,.4 a.6 a ktorý berie do úvahy rozmery a konštrukčné charakteristiky lode a polohu a usporiadanie poškodených oddelení. Pri tomto výpočte sa predpokladá, že sa loď nachádza v najhorších predvídateľných prevádzkových podmienkach z hľadiska stability.

.2.2 Ak sa navrhuje vybaviť paluby, vnútorné deliace steny alebo pozdĺžne priedely dostatočnou nepriepustnosťou, na skutočné zamedzenie prenikaniu prúdu vody sa toto obmedzenie musí primerane zohľadniť vo výpočtoch.

NOVÉ LODE TRIED B, C A D A EXISTUJÚCE OSOBNÉ LODE RO-RO TRIEDY B A EXISTUJÚCE LODE TRIEDY B, KTORÉ NIE SÚ OSOBNÝMI LOĎAMI RO-RO, POSTAVENÉ 29. APRÍLA 1990 ALEBO NESKÔR:

.2.3 Stabilita vyžadovaná v konečnom stave po poškodení a po vyrovnaní plavidla, ak sa to predpokladá, sa stanoví takto: .2.3.1 Kladná krivka zvyšného vyrovnávacieho ramena páky musí mať rozsah aspoň 15° za uhlom rovnovážnej polohy. Tento rozsah je možné znížiť na najviac 10° v prípade, že plocha pod krivkou vyrovnávacieho ramena páky zodpovedá ploche stanovenej v pododseku.2.3.2 vynásobenej koeficientom 15/rozsah, kde rozsah je vyjadrený v stupňoch. .2.3.2 Plocha pod krivkou vyrovnávacieho ramena páky musí byť aspoň 0,015 metrových radiánov meraných od uhla rovnovážnej polohy k menšiemu z nasledujúcich uhlov: .1 uhol, pri ktorom dochádza k vzostupnému zaplaveniu; .2 22° (merané od zvislej polohy) v prípade zaplavenia jedného oddelenia alebo 27° (merané od zvislej polohy) v prípade súčasného zaplavenia dvoch priľahlých oddelení. .2.3.3 Zvyšné vyrovnávacie rameno páky sa vypočíta v rozsahu pozitívnej stability berúc do úvahy najväčší z týchto momentov náklonu: .1 zhromaždenie všetkých cestujúcich na jednej strane; .2 spustenie všetkých plne naložených záchranných plavidiel na vodu na jednej strane pomocou člnových žeriavov; .3 tlak vetra vypočítaný podľa vzorca: Vyrovnávacie rameno páky však nesmie byť menšie než 0,10 m. .2.3.4 Na účely výpočtu momentu náklonu v odseku.2.3.3 sa musia zohľadniť tieto predpoklady: .1 Moment náklonu spôsobený zhromaždením cestujúcich: .1.1 štyri osoby na štvorcový meter; .1.2 hmotnosť 75 kg na každého cestujúceho; .1.3 cestujúci sa rozdelia na disponibilné palubné plochy na jednej strane lode, a to na palubách, na ktorých sa nachádzajú zhromažďovacie stanovištia tak, aby sa vytvoril najnepriaznivejší moment náklonu. .2 Moment náklonu spôsobený spustením všetkých plne naložených záchranných plavidiel na vodu na jednej strane lode pomocou člnových žeriavov: .2.1 predpokladá sa, že všetky záchranné plavidlá a člny upevnené na tej strane, na ktorú sa loď po poškodení naklonila, budú vyklopené von plne naložené a pripravené na spustenie na vodu; .2.2 pri záchranných člnoch, ktoré môžu byť plne naložené spustené na vodu z miesta uloženia, sa berie do úvahy maximálny moment náklonu počas ich spúšťania na vodu; .2.3 predpokladá sa, že plne naložená záchranná plť pripevnená k svojmu člnovému žeriavu bude na tej strane, na ktorú sa loď po poškodení naklonila, pripravená na vyplávanie a na spustenie na vodu; .2.4 osoby nenachádzajúce sa v záchranných zariadeniach, ktoré vyplávali, nevyvolajú buď dodatočný moment náklonu, alebo vyrovnávací moment; .2.5 pri záchranných zariadeniach na opačnej strane lode, než je strana, na ktorú sa loď naklonila, sa počíta s tým, že sú v uloženej polohe. .3 Momenty náklonu spôsobené tlakom vetra: .3.1 trieda B: použije sa tlak vetra 120 N/m2; triedy C a D: použije sa tlak vetra 80 N/m2; .3.2 príslušná plocha je bočná plocha lode nad vodoryskou za stavu nenarušenej stability; .3.3 moment náklonu ramena páky je vertikálna vzdialenosť od bodu v jednej polovici stredného ponoru za stavu nenarušenej stability k ťažisku bočnej plochy.

.2.4 Ak nastane postupné veľké zaplavenie, ktoré spôsobí rýchle zníženie vyrovnávacieho ramena páky o 0,04 metra alebo viac, potom sa musí brať do úvahy to, že krivka vyrovnávacieho ramena páky je ukončená pri uhle, pri ktorom nastáva postupné zaplavenie, a rozsah a plocha uvedená v odsekoch.2.3.1 a.2.3.2 sa meria pre uvedený uhol.

.2.5 V prípadoch, keď má postupné zaplavenie obmedzený rozsah, t. j. že ďalej nehatene nepokračuje, a tým spôsobuje prijateľne pomalé zníženie vyrovnávacieho ramena páky o menej než 0,04 metra, zvyšná krivka sa úmerne skráti s predpokladom, že postupne zaplavovaný priestor je takto zaplavený od začiatku.

.2.6 V medzistupni zaplavenia musí mať maximálne vyrovnávacie rameno páky najmenej 0,05 metra a rozsah pozitívneho vyrovnávacieho ramena páky musí byť najmenej 7 metrov. Vo všetkých prípadoch treba počítať len s jednou trhlinou v lodnom trupe a len s jednou voľnou hladinou.

NOVÉ LODE TRIED B, C A D A EXISTUJÚCE LODE TRIEDY B:

.3 Na účel výpočtu narušenej stability je objemová a priestorová zaplaviteľnosť takáto:



Priestory Zaplaviteľnosť (%) Určené pre náklad alebo zásoby 60 Obsadené ubytovacími priestormi 95 Obsadené strojovým zariadením 85 Určené pre kvapalné látky 0 alebo 95 (*1) ( *1 ) Podľa toho, ktorá hodnota vedie k prísnejším požiadavkám. S vyššou zaplaviteľnosťou plôch treba počítať pri priestoroch, ktoré sú v blízkosti poškodenej vodorysky a neobsahujú významný podiel ubytovacích priestorov alebo strojového zariadenia, a pri priestoroch, ktoré vo všeobecnosti nie sú obsadené významnejším množstvom nákladu alebo zásob.

.4 Predpokladaný rozsah poškodení je takýto: .1 pozdĺžny rozsah: 3,0 metra plus 3 % dĺžky lode alebo 11,0 metra alebo 10 % dĺžky lode podľa toho, ktorá hodnota je menšia; .2 priečny rozsah (meraný vo vnútri od boku lode v pravom uhle k osi v úrovni najhlbšej deliacej nákladovej značky): vzdialenosť jednej pätiny šírky lode a .3 vertikálny rozsah: od základne nahor bez obmedzenia; .4 ak akékoľvek poškodenie menšieho rozsahu, než je uvedené v pododsekoch.4.1,.4.2 a.4.3 by spôsobilo horší stav, pokiaľ ide o náklon lode na stranu alebo stratu metacentrickej výšky, počíta sa s týmto poškodením vo výpočtoch.

.5 Nesymetrické zaplavenie sa musí vhodnými opatreniami obmedziť na minimum. Ak treba korigovať veľké uhly náklonu lode, prijaté opatrenia musia pôsobiť samočinne, ak je to možné, ale v každom prípade ak existujú ovládače zariadenia proti priečnemu zaplaveniu, musia byť ovládateľné z hornej priedelovej paluby. V prípade nových lodí tried B, C a D nesmie maximálny uhol náklonu lode po zaplavení, ale pred vyrovnaním, presiahnuť 15°. Ak sa vyžaduje zariadenie proti priečnemu zaplaveniu, čas na vyrovnanie nesmie presiahnuť 15 minút. Kapitánovi lode sa poskytujú vhodné údaje o používaní zariadenia proti priečnemu zaplaveniu.

.6 Konečný stav lode po poškodení a v prípade nesymetrického zaplavenia po tom, ako sa uskutočnili opatrenia na vyrovnanie lode, je takýto: .1 v prípade symetrického zaplavenia sa pozitívna zostatková metacentrická výška aspoň 50 mm vypočíta metódou stáleho výtlaku; .2a pokiaľ nie je v odseku.6.2b stanovené inak, v prípade nesymetrického zaplavenia nesmie uhol náklonu pri zaplavení jedného oddelenia presiahnuť 7° pri lodiach triedy B (nové a existujúce) a 12° pri lodiach tried C a D (nové). Pri súčasnom zaplavení dvoch priľahlých oddelení je pri nových lodiach triedy B povolený náklon lode na stranu o 12° za predpokladu, že koeficient rozdelenia nie je nikde v zaplavenej časti lode väčší než 0,50; .2b pri existujúcich lodiach triedy B, ktoré nie sú osobnými loďami ro-ro a boli postavené pred 29. aprílom 1990, v prípade nesymetrického zaplavenia nesmie uhol presiahnuť 7° okrem výnimočných prípadov, keď môže správny orgán povoliť väčší náklon kvôli nesymetrickému momentu, no konečný náklon nesmie v žiadnom prípade presiahnuť 15°; .3 hranica ponoru nesmie byť v žiadnom prípade v konečnom štádiu zaplavenia ponorená. Ak sa usúdi, že hranica ponoru sa môže na prechodnú dobu zaplavenia ponoriť pod vodu, môže správny orgán vlajkového štátu vyžadovať také vyšetrovania a opatrenia, aké bude považovať za nutné pre bezpečnosť lode.

.7 Kapitánovi lode sa musia poskytnúť údaje nevyhnutné na udržanie dostatočnej nenarušenej stability v prevádzkových podmienkach, aby loď mohla odolať veľkému poškodeniu. V prípade lodí vyžadujúcich si zariadenia proti priečnemu zaplaveniu musí byť kapitán lode informovaný o podmienkach stability, z ktorých vychádzajú výpočty náklonu lode, a upozornený na to, že za nepriaznivých podmienok stability pri trvalom poškodení lode môže dôjsť k nadmernému náklonu lode.

.8 Údaje uvedené v odseku.7, ktoré majú kapitánovi umožniť udržať dostatočnú nenarušenú stabilitu, musia obsahovať informácie, ktoré budú udávať maximálnu prípustnú výšku ťažiska lode nad kýlom (KG) alebo alternatívne aspoň minimálnu prípustnú metacentrickú výšku (GM) pre rozsah ponorov alebo výtlakov dostatočných na pokrytie všetkých prevádzkových podmienok. Informácie musia vyjadrovať vplyv rôznych sklonov lode so zreteľom na prevádzkové obmedzenia.

.9 Každá loď musí mať na prednej a zadnej časti jasne označené stupnice ponorov. V prípade, že značky ponorov nie sú na ľahko čitateľných miestach alebo prevádzkové obmedzenie v danej námornej doprave sťažuje čítanie značky ponoru, musí byť loď vybavená spoľahlivým systémom zisťovania ponoru, ktorý je schopný určiť ponory na prednej a zadnej časti.

.10 Po dokončení naloženia lode a pred jej odchodom musí kapitán určiť sklon a stabilitu lode a tiež zistiť a zaznamenať, či loď vyhovuje kritériám stability podľa príslušných predpisov. Stabilita lode sa určuje vždy výpočtom. Na tento účel je možné použiť počítač pre elektronický výpočet zaťaženia a stability alebo ekvivalentné prostriedky.

.11 Správny orgán vlajkového štátu nesmie zmierniť požiadavky na narušenú stabilitu, pokiaľ sa nepreukáže, že neporušená metacentrická výška nutná na splnenie týchto požiadaviek je za akýchkoľvek prevádzkových podmienok pre zamýšľanú prevádzku nadmerná.

.12 Zmiernenie požiadaviek na narušenú stabilitu sa povolí len vo výnimočných prípadoch a pod podmienkou, že sa správnemu orgánu vlajkového štátu podá dôkaz o tom, že pomery, usporiadania a iné charakteristické znaky lode sú pre stabilitu po poškodení najvhodnejšie, čo je možné za určitých okolností opodstatnene a odôvodnene prijať.

8-1 Predpis II-1/B-2/8-1: Stabilita osobných lodí ro-ro v podmienkach pri poškodení (R 8-1)

EXISTUJÚCE OSOBNÉ LODE RO-RO TRIEDY B:

.1 Existujúce osobné lode ro-ro triedy B musia vyhovovať predpisu II-1/B-2/8 najneskôr ku dňu prvej pravidelnej prehliadky po dni zhody predpísanej ďalej v súlade s hodnotou A/Amax definovanou v prílohe k obežníku MSC/574 „Postup výpočtu na posúdenie charakteristických veličín funkčnej schopnosti existujúcich osobných lodí ro-ro s použitím zjednodušenej metódy založenej na rezolúcii A.265(VIII)“.



Hodnota A/Amax: Dátum zhody: menej než 85 % 1. októbra 1998 85 % alebo viac, ale menej než 90 % 1. októbra 2000 90 % alebo viac, ale menej než 95 % 1. októbra 2002 95 % alebo viac, ale menej než 97,5 % 1. októbra 2004 97,5 % alebo viac 1. októbra 2005

8-2 Predpis II-1/B-2/8-2: Osobitné požiadavky na osobné lode ro-ro prepravujúce 400 alebo viac cestujúcich (R 8-2)

NOVÉ LODE TRIED B, C A D A EXISTUJÚCE OSOBNÉ LODE RO-RO TRIEDY B:

Bez ohľadu na ustanovenia predpisov II-1/B-2/8 a II-1/B-2/8-1:

.1 nové osobné lode ro-ro certifikované na prepravu 400 alebo viac cestujúcich musia spĺňať ustanovenia odseku.2.3 predpisu II-1/B-2/8, pričom sa predpokladá, že poškodenie sa vzťahuje na akékoľvek miesto dĺžky lode L a

.2 existujúce osobné lode ro-ro certifikované na prepravu 400 alebo viac cestujúcich musia spĺňať požiadavky odseku 1 najneskôr do dátumu prvej pravidelnej prehliadky po poslednom dátume zhody predpísanom v pododsekoch.2.1,.2.2 alebo.2.3 podľa toho, ktorý dátum nastane najneskôr: 2.1



Hodnota A/Amax: Dátum zhody: menej než 85 % 1. októbra 1998 85 % alebo viac, ale menej než 90 % 1. októbra 2000 90 % alebo viac, ale menej než 95 % 1. októbra 2002 95 % alebo viac, ale menej než 97,5 % 1. októbra 2004 97,5 % alebo viac 1. októbra 2010 .2.2 Povolený počet prepravovaných osôb:



1 500 alebo viac 1. októbra 2002 1 000 alebo viac, ale menej než 1 500 1. októbra 2006 600 alebo viac, ale menej než 1 000 1. októbra 2008 400 alebo viac, ale menej než 600 1. októbra 2010 .2.3 Vek lode je 20 rokov alebo viac: ak vek lode znamená čas počítaný od dátumu, keď bol položený kýl alebo od dátumu, keď bola loď v podobnej fáze stavby, alebo od dátumu, keď bola loď zmenená na osobnú loď ro-ro.

8-3 Predpis II-1/B-2/8-3: Osobitné požiadavky na osobné lode okrem osobných lodí ro-ro prepravujúce 400 alebo viac osôb

LODE TRIED B, C A D POSTAVENÉ 1. JANUÁRA 2003 ALEBO NESKÔR OKREM OSOBNÝCH LODÍ RO-RO.

Bez ohľadu na ustanovenia predpisu II-I/B-2/8 musia osobné lode, okrem osobných lodí ro-ro, certifikované na prepravu 400 osôb alebo viac spĺňať ustanovenia pododsekov.2.3 a.2.6 predpisu II-1/B-2/8, pričom sa predpokladá, že škody nastanú na ktoromkoľvek mieste v rámci dĺžky lode L.

9. Predpis II-1/B-2/9: Priedely kolízneho priestoru a priestoru strojového zariadenia (R 10)

NOVÉ LODE TRIED B, C A D A EXISTUJÚCE LODE TRIEDY B:

.1 Musí byť k dispozícii priedel čelného kolízneho priestoru alebo kolízny priedel, ktorý je vodotesný a vedie až po priedelovú palubu. Tento priedel sa umiestni vo vzdialenosti od kolmice na prove, ktorá predstavuje najmenej 5 % dĺžky lode a maximálne 3 metre plus 5 % dĺžky lode.

.2 Ak ktorákoľvek časť lode pod vodoryskou siaha pred kolmicu na prove, napr. na hruškovitej prove, vzdialenosti uvedené v odseku 1 sa merajú od bodu buď: .1 v polovici dĺžky tohto presahu alebo .2 vo vzdialenosti 1,5 % dĺžky lode v prednej časti lode pred kolmicou na prove alebo .3 vo vzdialenosti 3 metre pred kolmicou na prove podľa toho, ktorá hodnota je najmenšia.

.3 Ak je loď vybavená dlhým nadpalubím na prove, musí byť priedel čelného kolízneho priestoru alebo kolízny priedel vodotesne rozšírený po ďalšiu plnú palubu nad priedelovou palubou. Rozšírenie sa usporiada tak, aby sa zabránilo možnosti jeho poškodenia dverami na prove v prípade, že budú samy poškodené alebo uvoľnené.

.4 Rozšírenie požadované v odseku.3 sa nemusí uskutočniť priamo nad dolným priedelom, pokiaľ všetky jeho časti neležia pred prednými hranicami špecifikovanými v odseku.1 alebo.2. Pre existujúce lode triedy B však platí: .1 ak je šikmá nakladacia rampa súčasťou presahu kolízneho priedelu nad priedelovou palubou, môže časť rampy, ktorá je viac než 2,3 metra nad priedelovou palubou, presiahnuť maximálne 1,0 metra pred predné hranice stanovené v odsekoch.1 a.2; .2 ak existujúca rampa nespĺňa požiadavky uznania týkajúceho sa rozšírenia kolízneho priedelu a poloha rampy zabraňuje urobiť toto rozšírenie v rozmedzí hraníc stanovených v odseku.1 alebo.2, môže sa rozšírenie vykonať v limitovanej vzdialenosti za hranicami na korme stanovenými v odseku.1 alebo.2. Táto limitovaná vzdialenosť na korme by nemala byť väčšia, než je nutné na to, aby neprekážala rampe. Rozšírenie kolízneho priedelu musí byť predsunuté dopredu, musí vyhovovať požiadavkám odseku.3 a musí byť usporiadané tak, aby sa vylúčila možnosť, že ho poškodí rampa v prípade jej poškodenia alebo uvoľnenia.

.5 Rampy, ktoré nespĺňajú uvedené požiadavky, sa nepovažujú za rozšírenie kolízneho priedelu.

.6 Zadný kolízny priedel a priedely v prednej časti a zadnej časti oddeľujúce priestor strojového zariadenia od nákladových priestorov a priestorov pre cestujúcich musia byť tiež k dispozícii a musia byť vodotesné až po priedelovú palubu. Zadný kolízny priedel však môže byť vybavený stupňami pod priedelovou palubou za predpokladu, že stupeň bezpečnosti lode, pokiaľ ide o delenie, nebude týmto znížený.

.7 Upchávkové rúry musia byť vo všetkých prípadoch uzavreté vo vodotesných priestoroch. Tesnenie zadného hriadeľa sa umiestni do vodotesného tunela hriadeľového vedenia alebo do iného vodotesného priestoru oddeleného od úseku upchávkových rúr v takom množstve, aby v prípade zaplavenia v dôsledku presakovania tesnením zadného hriadeľa nebola hranica ponoru ponorená pod vodou.

10. Predpis II-1/B-2/10: Dvojité dná (R 12)

NOVÉ LODE TRIED B, C A D A EXISTUJÚCE LODE TRIEDY B:

.1 Lode s dĺžkou menej ako 50 metrov musia byť vybavené dvojitým dnom, ktoré sa rozprestiera od predného kolízneho priedelu po zadný kolízny priedel, pokiaľ je to možné a zlučiteľné s konštrukčným návrhom a správnym fungovaním lode.

.2 Lode s dĺžkou 50 metrov a viac, ale menej než 61 metrov, musia byť vybavené dvojitým dnom aspoň od priestorov strojového zariadenia po čelný kolízny priedel, alebo čo možno najbližšie k nemu.

.3 Lode s dĺžkou 61 metrov a viac, ale menej než 76 metrov, musia byť vybavené dvojitým dnom aspoň mimo priestorov strojového zariadenia, ktoré sa rozprestiera od predného kolízneho priedelu po zadný kolízny priedel alebo čo možno najbližšie k nemu.

.4 Lode s dĺžkou 76 metrov a viac musia byť v strede lode vybavené súvislým dvojitým dnom, ktoré sa rozprestiera od predného kolízneho priedelu po zadný kolízny priedel alebo čo možno najbližšie k nemu.

.5 Ak sa vyžaduje vybavenie dvojitým dnom, musí jeho hĺbka vyhovovať normám uznanej organizácie a vnútorné dno sa musí rozprestierať až na boky lode tak, aby chránilo dno lode až po útor. Táto ochrana sa bude považovať za uspokojujúcu, ak priesečnica spodnej hrany okrajovej dosky s vonkajšou obšívkou nie je v žiadnej časti nižšie než horizontálna rovina, ktorej priesečník je určený rebroryskou vedenou pod uhlom 25° od základnej čiary a pretínajúcou ju v bode ležiacom v polovici konštrukčnej šírky lode meranej od stredovej osi.

.6 Malé odvodňovacie zberné jamy v dvojitom dne spojené s odvodňovacím zariadením podpalubia atď. nesmú presahovať smerom dolu viac, než je nutné. Hĺbka odvodňovacej zbernej jamy nesmie byť väčšia, než hĺbka mínus 460 mm dvojitého dna na osi, ani nesmie odvodňovacia zberná jama presahovať smerom dolu vodorovnú plochu uvedenú v odseku.5. Odvodňovacia zberná jama prevyšujúca vonkajšie dno je však prípustná na zadnom konci tunela hriadeľového vedenia. Iné odvodňovacie zberné jamy (napr. pre mazací olej pod hlavnými motormi) môže správny orgán vlajkového štátu povoliť, ak je zabezpečené, že usporiadanie poskytuje ekvivalentnú ochranu ako dvojité dno v súlade s týmto predpisom II-1/B-2/10.

.7 Dvojité dno nemusí byť v priestoroch vodotesných oddelení strednej veľkosti používaných výhradne na prepravu kvapalín za predpokladu, že bezpečnosť lode nie je v prípade poškodenia dna alebo boku podľa úsudku správneho orgánu vlajkového štátu týmto znížená.

.8 Bez vplyvu na odsek.1 tohto predpisu II-1/B-2/10 môže správny orgán vlajkového štátu povoliť, aby sa dvojité dno nevyžadovalo v akejkoľvek časti lode, ktorá je rozdelená koeficientom nepresahujúcim hodnotu 0,5, ak sa presvedčí, že vybavenie dvojitým dnom v tejto časti by nebolo zlučiteľné so stavbou a správnym fungovaním lode.

11. Predpis II-1/B-2/11: Stanovenie, označenie a zaznamenávanie deliacich nákladových značiek (R 13)

NOVÉ LODE TRIED B, C A D A EXISTUJÚCE LODE TRIEDY B:

.1 Aby bol dodržaný požadovaný stupeň delenia, musí byť stanovená nákladová značka zodpovedajúca schválenému deliacemu ponoru a označená na lodnom boku v strede lode. Loď, ktorá má priestory prispôsobené zvlášť na ubytovanie cestujúcich a prepravu nákladu môže mať, ak si to vlastník lode želá, alternatívne jednu alebo viac ďalších nákladových značiek pridelených a označených tak, aby zodpovedali ponorom deliacich plôch, ktoré môže schváliť správny orgán vlajkového štátu pre alternatívne prevádzkové podmienky.

.2 Pridelené a označené deliace nákladné značky sa zaznamenajú do osvedčenia o bezpečnosti osobnej lode a identifikujú sa označením C.1, pokiaľ je len jedna deliaca nákladová značka. Pokiaľ je viac než jedna deliaca nákladová značka, identifikujú sa alternatívne podmienky označením C.2, C.3, C.4 atď. ( 5 ).

.3 Voľný bok zodpovedajúci každej z týchto nákladných značiek sa meria v rovnakej polohe a od rovnakej palubnej čiary, ako voľné boky stanovené v súlade s platným Medzinárodným dohovorom o nákladovej značke.

.4 Voľný bok zodpovedajúci každej schválenej deliacej nákladnej značke a prevádzkovým podmienkam, pre ktoré je schválená, musí byť v osvedčení o bezpečnosti osobnej lode jasne uvedený.

.5 Žiadna deliaca nákladová značka nesmie byť v žiadnom prípade umiestená nad najhlbšiu nákladovú značku v slanej vode, ako je to určené pevnosťou lode alebo platným Medzinárodným dohovorom o nákladovej značke.

.6 Bez ohľadu na umiestenie označenia deliacej nákladovej značky loď nesmie byť v žiadnom prípade zaťažená tak, aby bola nákladová značka zodpovedajúca ročnému obdobiu a oblasti plavby, ako je to stanovené v súlade s platným Medzinárodným dohovorom o nákladovej značke, ponorená pod vodou.

.7 Loď nesmie byť v žiadnom prípade zaťažená tak, aby bola deliaca nákladová značka zodpovedajúca konkrétnej plavbe a prevádzkovým podmienkam, ponorená pod vodou.

12. Predpis II-1/B-2/12: Konštrukcia a úvodné testovanie vodotesných priedelov atď. (R 14)

NOVÉ LODE TRIED B, C A D A EXISTUJÚCE LODE TRIEDY B:

.1 Každý vodotesný deliaci priedel buď priečny, alebo pozdĺžny, musí byť konštruovaný tak, aby bol schopný odolať s primeranou medznou pevnosťou hydrostatickému tlaku vody, čo by malo stačiť v prípade poškodenia lode aspoň náporu hydrostatického tlaku vody po hranicu ponoru. Konštrukcia týchto priedelov musí byť v súlade s normami uznanej organizácie.

.2.1 Stupne a záhyby v priedeloch musia byť vodotesné a na všetkých miestach, kde sa vyskytujú, musia byť také pevné ako priedel.

.2.2 Ak prechádzajú rebrá alebo palubníky vodotesnou palubou alebo priedelom, musia byť paluba alebo priedel konštrukčne zhotovené ako vodotesné bez použitia dreva alebo cementu.

.3 Testovanie hlavných oddelení ich naplnením vodou nie je povinné. Keď sa testy naplnením vodou nevykonajú, ak je to možné, vykoná sa test hadice. Tento test sa musí vykonať v pokročilejších etapách postupu vybavovania lode. Ak sa test hadice nedá vykonať, pretože by mohlo dôjsť k poškodeniu strojov, izolácie elektrických zariadení alebo predmetov vonkajšieho vybavenia lode, môže sa nahradiť starostlivou vizuálnou skúškou zvarovaných spojov, v prípade potreby s doplnením testu na základe prieniku farby, ultrazvukového testu nepriepustnosti alebo ekvivalentného testu. V každom prípade sa musí vykonať dôkladná inšpekcia vodotesných priedelov.

.4 Čelný kolízny priestor, dvojité dná (vrátane tunelového kýlu) a vnútorné steny sa testujú na hydrostatický tlak vody zodpovedajúci požiadavkám odseku.1.

.5 Nádrže určené na prepravu kvapalín, ktoré tvoria časť rozdelenia lode, musia byť testované na vodotesnosť hydrostatickým tlakom vody, ktorý zodpovedá výške najhlbšej deliacej nákladovej značky alebo dvom tretinám hĺbky od hornej hrany kýlu po vodný stĺpec dosahujúci hranice ponoru nádrže podľa toho, ktorá hodnota je väčšia, pod podmienkou, že výška vytlačenej vody nesmie v žiadnom prípade byť nižšia než 0,9 metra nad vrcholom nádrže; ak test vodou nie je možné vykonať, môže sa akceptovať tlaková skúška vzduchotesnosti tak, že nádrž sa vystaví tlaku vzduchu najviac 0,14 baru.

.6 Testy uvedené v odsekoch.4 a.5 majú zaistiť, aby bolo konštrukčné usporiadanie oddelení vodotesné a nepovažujú sa za testy spôsobilosti akéhokoľvek oddelenia na skladovanie naftového paliva alebo na iné osobitné účely, pre ktoré sa môže vyžadovať test s vyššími požiadavkami v závislosti od výšky, ktorú má v nádrži alebo jej rúrkach dosiahnuť kvapalina.

13. Predpis II-1/B-2/13: Otvory vo vodotesných priedeloch (R 15)

NOVÉ LODE TRIED B, C A D A EXISTUJÚCE LODE TRIEDY B:

.1 Počet otvorov vo vodotesných priedeloch sa musí znížiť na minimum kompatibilné s konštrukciou a riadnou prevádzkou lode; pre uzávery týchto otvorov sa musia zabezpečiť vyhovujúce prostriedky.

.2.1 Ak prechádzajú rúrky, palubné odtoky, elektrické káble atď. vodotesnými deliacimi priedelmi, musia sa urobiť opatrenia zabezpečujúce vodotesnosť priedelov.

.2.2 Ventily, ktoré nie sú súčasťou potrubnej siete, nie sú vo vodotesných deliacich priedeloch prípustné.

.2.3 Olovo alebo iné materiály citlivé na teplo sa nesmú používať v systémoch prechádzajúcich vodotesnými deliacimi priedelmi, kde by narušenie týchto systémov v prípade požiaru znížilo vodotesnosť priedelov.

.3.1 Žiadne dvere, prielezy alebo prístupové otvory nie sú prípustné: .1 v kolíznom priedele pod hranicou ponoru; .2 vo vo